VTT.fi | VTT:n johtava tutkija Tuomas Tala keskusteli Prinssi Andrewn kanssa EU:n JET-fuusiotutkimuslaitoksen roolista ja jatkosta Brexitin kynnyksellä\nVTT:n johtava tutkija Tuomas Tala keskusteli Prinssi Andrewn kanssa EU:n JET-fuusiotutkimuslaitoksen roolista ja jatkosta Brexitin kynnyksellä\nVTT:n johtava tutkija Tuomas Tala edusti eurooppalaisen fuusiotutkimuksen asiantuntemusta, kun prinssi Andrew, Yorkin herttua, vieraili JET-fuusiotutkimuslaitoksessa (Joint European Torus) keskiviikkona 21.3.\nAndrewn vierailun taustalla on maailman suurimman fuusioenergiatutkimuslaitoksen kohtalo Brexitin kynnyksellä. JET:n nykyinen rahoitus on tiukasti sidoksissa Britannian EU-jäsenyyteen eikä Brexitin jälkeisestä rahoituksesta ole vielä päätöksiä. JET:n jatko onkin suuri kysymysmerkki.\nOxfordin lähellä sijaitseva JET on fuusioenergiatutkimukselle ratkaisevan tärkeä tutkimuslaite, jolla on saavutettu myös fuusiotehon maailmanennätys 16 MW. JET on EU:n jäsenmaiden yhteinen tutkimuslaitos ja noin 100 M€:n vuotuisella budjetillaan hyvin merkittävä tutkimuslaboratorio myös koko Oxfordin seudulle.\nJET:n tieteellisestä työstä vastaavat jäsenmaiden tutkimuslaitokset yhdessä lähettämällä tutkijoitaan koeohjelmia ja analyysejä tekemään. JET:n laitteista, tiloista sekä käyttöön ja ylläpitoon tarvittavasta henkilöstöstä vastaa UKAEA (United Kingdom Atomic Energy Agency) Euroopan Komission kanssa tekemänsä sopimuksen mukaisesti.\nPrinssi Andrew seurueineen kiersi JET:ssä 21.3. tutustumassa fuusioenergian mahdollisuuksiin mm. maailman perusenergian tuottajana ja kasvihuonekaasujen hallinnassa sekä JET:n merkitykseen eurooppalaisessa fuusioenergiatutkimuksessa. Kierroksen jälkeen prinssi tapasi ryhmän UKAEA:n johtoa sekä toisen neljän hengen ryhmän EU:n fuusiotutkimusohjelman johtoa, johon Tala kuului.\nAndrewn kanssa käymissään keskusteluissa Tala korosti osaltaan JET:n kriittisen tärkeää roolia EU:n fuusioenergiatutkimuksessa sekä kertoi Suomen aktiivisesta fuusiotutkimuksesta eurooppalaisen ohjelman painopistealueilla.\nTala on työskennellyt JET:ssä VTT:n vaihtotutkijana 10 vuoden ajan ja toiminut lukuisissa eri tiedeprojekteissa sekä johtotehtävissä ja lisäksi tehnyt väitöskirjan JET:ssä.\nSuomessa fuusioenergiatutkimusta koordinoi VTT, jonka lisäksi fuusioenergiatutkimusta tehdään Aalto-yliopistossa, Helsingin yliopistossa, Tampereen ja Lappeenrannan teknillisissä yliopistoissa sekä lukuisissa yrityksissä.\nSuomen fuusiotutkimuskonsortio FinnFusion: http://www.vtt.fi/finnfusion\nKuva: Vasemmalla Lorne Horton, JET:n käytön johtaja ja oikealla Prinssi Andrew, Yorkin herttua.\nTala Tuomas Principal Scientist, Project Manager +358405448984 Tuomas.Tala@vtt.fi


Tällä kertaa loppui muutamia hieman harvemmin loppuvia tuotteita tavallisten lisäksi.\nEnsinnäkin hoitoaine, Oriflame HairX Winter Care Conditioner. Tämä oli niin loistava, että ansaitsisi oman postauksensa, mutta en sitä tee, koska tuotetta ei enää myydä ainakaan tällä hetkellä. Raikkaalta tuoksuva täyteläinen hoitoaine oli ihan parasta hiuksilleni tänä talvena eikä koko talvena ilmestynyt yhtään kaksihaaraisia tai pörröisyyttä latvoihin vaikka laiskuuttani olin 3kk ajan käyttämättä hiusöljyäkin. Hoitoaine kosteutti hiukset ja silotti ne silkinpehmeiksi. Ihan paras hoitoaine talveksi kuten nimikin kertoo. Voi tehkää tätä lisää, haluan ensi talvenakin hoitaa hiukseni tällä!\nDeodorantteja en yleensä esittele kun käytän kotona ihan vaan Rexonaa josta kukaan tuskin haluaa kuulla ja ihmisten ilmoilla sitten Rexonan Maximum Protectionia ja siitä on jo tehty esittely. Lumene Sensitive Touch Cream Antiperspirant oli minulla myös kotikäytössä ja laitoin sitä suihkun jälkeen iltaisin. Hellävarainen voide oli juuri sopivaa illaksi ja kosteuttikin mukavasti kainaloiden ihoa. Maximum Protection on vähän vahvempaa tavaraa, joten sen vastapainoksi oli hyvä olla rauhoittava deodorantti. Voide on tuoksuton, mutta siinä on kuitenkin kemikaalien tuoksu joka on sellainen vähän pistävä ja tunkkainen hyvin vaikeasti kuvailtava. Ei kuitenkaan hyvä tuoksu, mutta onneksi niin mieto ettei sitä paljon haista. Tuubi on aika hankala käyttää. Alussa voidetta tulee helposti, mutta puolenvälin jälkeen alkaa vaikeutumaan. Loppuvaiheessa saa jo hampaat irvessä tapella, että jotain tulee ulos. Silloinkin tulee vain pikkuisia määriä voidetta kerralla ja tuubin sisällä olevasta ilmasta johtuen tuubi ampuu ne ulos milloin mihinkin suuntaan. Imeytyi tosi hitaasti ja tahrasi vaatteet, mutta piti kainalot hajuttomina aamuun asti. Petti kyllä sitten jos jotain hikoiluttavampaa teki. Ei sisällä alkoholia, hajusteita, väriaineita, parafiiniöljyjä, parabeeneja tai silikoneja.\nYhdestä kynsilakastakin pääsi eroon, kyllä ne siitä vähitellen vähenee kun ei osta uusia kovin paljon. Vuorossa oli kirppikseltä vajaana ostettu Lazordi, joka tuli yhdessä Catherine Arleyn lakan kanssa. Lazordi oli jo tosi jäykkää silloin, mutta halusinkin vain Arleyn lakan. Nyt tämä oli kuivunut kokonaan pulloonsa, joten se oli aika heittää pois. Kertaakaan en sitä käyttänyt, joten en osaa yhtään sanoa millainen on. Merkkikin kyllä ihan tuntematon.\nSamoin Suhadan 3 Top Coat loppui. Se oli ihan perus päällyslakka. Ei mitään ihmeempää sanottavaa.\nMaybelline Dream Satin Liquid sävy 021 Nude loppui viimeinkin. Sävy on minulle hieman liian tumma ja ihan liian keltainen näin talvella ja käytinkin tätä kesällä monesti. Nyt käytin tätä jos illalla tuli vieraita niin hämärässä valaistuksessa ei väärä sävy haitannut. Peittokyky on loistava, mutta siihen ne hyvät ominaisuudet sitten jääkin. Tuntuu iholla raskaalta ja rasvaiselta eikä kestä ihollani kiillottomana 10 minuuttia pidempään. Purkin lupaamaa air-brush finishiä tällä ei kyllä saa.\nOriflamen tuotteista loppui myös vanha Body & Mind Night Time Sleep Easy Body Cream Lavender & Chamomile. Sain tämän tiiminvetäjältäni kun aloitin edustajana ja kuten nimestäkin voi päätellä, tulisi tämän auttaa nukkumaan paremmin. Muutosta asti uniongelmista kärsineenä kokeilin tuota mielenkiinnolla. Voiteen koostumus on erikoinen, se on sametinpehmeää vähän vaseliinimaista ja vähän geelimäistäkin, mutta silti voidemaista ja väriltään erikoisen läpikuultavaa valkoista voidetta. Tuoksu on todella voimakas ja jää iholle voimakkaana pitkäksi aikaa. Menisi vaikka hajuveden tilalla. Tuoksu on onneksi hyvä, muistuttaa More By Demin tuoksua. Eli hyvin lämmin, täyteläinen, makea ja puuterinen itämaistyyppinen tuoksu. En löytänyt netistä tietoa, mutta sisältää laventelia ja kamomillaa nimen perusteella jossain muodossa. Tuoksuna tai hoitavina ainesosina. Voide levittyi mahtavan koostumuksen ansiosta helposti ja imeytyi kohtalaisen hitaasti, meni ehkä kymmenisen minuuttia. Imeytymisen jälkeen ei jättänyt minkäänlaista kalvoa tai pintaa iholle vaan iho tuntui pehmeältä ja sileältä. Kosteutti erinomaisesti. Nukkumisen suhteen en huomannut minkäänlaisia vaikutuksia. Mukava voide, mutta koska tätä ei ole enää aikoihin myyty, jäänee tämä viimeiseksi purkikseni. Tyhjän purkin kyllä säästän myöhempään käyttöön kuten yleensäkin teen näille tämän mallisille. Tämä on vielä niin kauniin värinen.\nNäytteistä käytin pois Avon Ideal Flawless BB-voiteiden sävyt Ivory ja Nude ja niistä tuleekin juttua sitten BB-viikolla.\nOlen käynyt nyt usein vanhempien luona vierailulla ja kaverin luona saunomassa, joten matkakokoisia tuotteita on kulunut hirmu paljon. Athena Beauté:lta Moisturising Lotion ja Moisturising Shampoo. Oil Of Aloelta Moisture Rich Conditioner, Cleansing Body Wash ja Moisturising Shampoo. Athena Beautén tuotteista on juttua täällä. Samat arvostelut pätee kuitenkin myös Oil Of Aloen tuotteisiin, koska ne on tasan yksi ja sama tuote eri purkissa. Tuoksu, incit ja kaikki ihan samanlaiset.\nNeutrogenan Visibly Clear Pink Grapefruit Facial Wash kului loppuun ja tästä on tulossa lähiaikoina oma postauksensa, joten vaikenen vielä tästä tuotteesta.\nGirlz Only Dawn 'til Dusk -kuivashampoo loppui tosi nopeasti, vaikka loppuneet-postaukset tulevatkin usein viikkojen viiveellä niin silti ei ole kovin kauan kun otin tämän käyttöön. Minulle osui kai jokin maanantaikappale, koska edellinen merkin kuivashampoo toimi hyvin ja kohotti hiuksia ihan kivasti vaikka ei niin hyvä ollutkaan puhdistusteholtaan. Dawn 'til Dusk toimi tuotteena samoin kuin edellinenkin, mutta pullon suutin jäi jumiin aika monesti ja välillä pullosta ei tullut yhtään shampoota vaan pelkkää ilmaa vaan. Aikaisemmin käyttämäni Hazy Days tuoksuu kukilta, Dawn 'til Dusk taas tuoksuu sitrukselta. Sallainen aika perus kuivashampoon tuoksu mikä on ollut ainakin Syossin ja Schwarzkopfin kuivashampoissa. Täytyy toivoa, että kolmas tuoksu, Party Nights, tuoksuu paremmalta kun pullo kertoo sen tuoksuvan hedelmiltä. Ja näitä on vielä kaikkia toisetkin pullot varastossa.\nOriflame Discover Mexico Caribbean Breeze -palasaippuan sain myös käytettyä. Ja taas muistin ottaa kuvan ennen kuin otin saippuan käyttöön. Discover Mexico on kyllä Taj Mahalin ohella yksi suosikkini tästä sarjasta. Palasaippuan tuoksu oli voimakas ja koko kylppäri tuoksui siltä. Joskus se voisi ärsyttää, mutta tämä tuoksui niin hyvältä ettei haitannut yhtään. Saippua tuoksuu kaktuksen kukilta ja guavalta. En kyllä tiedä miltä kyseiset asiat tuoksuvat, mutta minusta tämä tuoksui vähän niin kuin verigreipiltä ja mansikalta. Hyvin makea, mutta aavistuksen kirpeä tuoksu. Käytin saippuan vartalon pesuun ja aavistuksen kaareva muoto soveltui siihen loistavasti, saippua pesi hyvin ja ei vaahdonnut kovin paljon. Kuten kaikki palasaippuat tähän asti, sekin sai ihon vähän kiristäväksi ja nihkeäksi, mutta imeytyipähän kosteusvoide paremmin. Voisin hyvinkin ostaa uudelleen tätä tuoksua vaikka suihkugeelinä.\nPaljon tuotteita on vielä tuossa loppuneiden kasassa kasaantuneena, mutta tämä riittäköön tällä erää ja loput sitten myöhemmin. Kivasti saa kaappeja tyhjemmäksi, tosin Oriflamelta tilasin taas kaikkea ja Cosmeryan paketti odottaa postissa niin eipä tuosta kaappien tyhjentymisestä pitkäksi aikaa ollut iloa. Kohta ne on taas yhtä täynnä :D LivBoxiltakin tuli 10 euron alennus 3kk tilauksesta joka tietysti on tosi houkutteleva tarjous, taitaa olla noin -25% halvempi silloin, mutta mietin nyt vähän aikaa haluanko tilata uudelleen. Pitää kurkkia millainen tämän kuun paketti on.\nLähettänyt Hannele/Meikin Loppu klo 4/06/2013


Lukijalta: Anjalan koulun väistötilojen puutteet eivät ole pelkkää tunnehömpötystä — Näinkö Kouvolaa kehitetään? Ängetään lapset liian ahtaisiin ja epäsopiviin tiloihin - Kouvolan Sanomat\nLukijalta: Anjalan koulun väistötiloj...\nJulkaistu 24.10.2019 7:07\nAnjalan vanha koulu on purettu tänä syksynä. Viranhaltijat esittävät, ettei Anjalaan rakennettaisikaan uutta koulua.\nTervetuloa Anjalan koulun väistötiloihin Inkeroisiin. Koulussa on päivittäin 121 lasta ja opettajat. Koulu on alun perin suunniteltu noin 80 oppilaan kouluksi. Käytävät ovat lapsimäärälle liian ahtaat ja aiheuttavat päivittäin vaaratilanteita ja riitoja lasten kesken. Kosteat ulkovaatteet muhivat ahtaassa käytävässä. Sisävessoja on 121 lapselle kaksi kappaletta, yksi tytöille ja yksi pojille.\nVäistötiloissa ei ole paikkoja, mihin oppilaita voisi jakaa tai mihin mennä, jos oppilas käyttäytyy rauhattomasti ja tarvitsisi rauhoittua kahden kesken aikuisen kanssa. Vuoden 2016 tehdyistä korjauskehotuksista kaikkia ei ole toteutettu. Liikuntasalin lattia täytyisi uusia. Sisäilmatutkimus on tehty koulun loma-aikana. Pihan salaojat ovat puutteelliset ja kaadot pihalla rakennukseen päin.\nSisävessoja on 121 lapselle kaksi kappaletta, yksi tytöille ja yksi pojille.\nKoulu sijaitsee junaradan vieressä, eikä sitä olla lukuisista pyynnöistä huolimatta suojattu aidalla. Joka päivä lapset pukevat päällensä ulkovaatteet, kun he lähtevät viereisen yhteiskoulun ruokalaan syömään. Ruokala on suunniteltu yhteiskoulun oppilasmäärälle ja on näin ollen jo nyt ahdas, meluisa ja asettaa tiukat aikarajat alakoululaisten ruokailulle, koska muidenkin pitää päästä syömään.\nLapsemme eivät ole saaneet viettää yhtään joulu- tai kevätjuhlaa perheiden kanssa kohta neljään vuoteen, koska kouluun ei yksinkertaisesti mahdu kaikki oppilaat ja vanhemmat.\nJos Anjalan koulua ei nyt rakenneta, ovat lapsemme näissä tiloissa koko alakouluikänsä. Heidän koulunkäyntinsä ei ole tasa-arvoista, koska tilat eivät mahdollista opetussuunnitelman noudattamista. Lapset myös oireilevat sisäilmasta, vaikka toisin väitetään.\nUuteen kouluun olisi tulossa myös 40 lapsen esikoulu ja päivähoitotilat, koska nykyiset ovat vanhassa vanhainkodissa. Joka tapauksessa uusi koulu täytyisi rakentaa Inkeroisiin. Missä siis säästö, jos Anjalan koulu jätetään rakentamatta? Ja mitä Anjalan 5—6-vuotiaiden tiloille tehdään?\nMeitä on syyllistetty siitä, että ajattelemme vain tunteella. Koetimme nyt pysyä pelkissä faktoissa. Näinkö Kouvolaa kehitetään? Ängetään lapset liian ahtaisiin ja epäsopiviin tiloihin, kun heidän vanhempansa eivät ole hoksanneet muuttaa pois, vielä. Ja kun muuttavat, päästään taas sulkemaan tiloja, kunnes ollaan siinä tilanteessa, että viimeinen lähtijä sammuttaa valot.\nHaluamme toivottaa kaikille Kouvolan alueen väistötiloissa, lakkautettavissa- ja sisäilmaongelmaisissa kouluissa opiskeleville lapsille, koulujen henkilökunnalle ja vanhemmille tsemppiä! Toivotaan yhdessä parempia aikoja ja viisautta päättäjille, kun he meidän lastemme tulevaisuudesta päättävät.\nPäivi Lehtinen, Jenni Reiman, Mari Danielsbacka, Heidi Turtiainen, Minna Leinonen, Johanna Aalto, Pia Granlund, Hilla Vakkari, Marjaana Puhakka ja Johanna Pesonen\nLukijalta: Kaupunki vastaa Anjalan koulun vanhemmille: Opetussuunnitelmaa pystytään toteuttamaan kaikissa Kouvolan kouluissa, myös Anjalan koulun väistötiloissa 24.10.2019 15:30


0 kpl Veto mallista kohdetta myydään alla olevien ilmoitusten kautta _MKMDL_. Selaa kohteita ja löydä itsellesi Veto.\nNettivene.com › Veto\nSivustoltamme ei tällä hetkellä löytynyt yhtään Veto ilmoitusta. Voit selata muita Veto sivulta.\n0 kpl Veto mallista kohdetta myydään alla olevien ilmoitusten kautta . Selaa kohteita ja löydä itsellesi Veto.\nVetoTarkenna hakua »\nVeto Tarkenna hakua »


Marinekauppa.com - Paukkuliivit ja kelluntaliivit verkosta\nValikoistamme löytyvät pelastusliivit jokaiselle veneilijälle, vesiurheilijalle ja jopa lemmikeille. Vaihtoehtoja on paljon: automaattiliivit eli paukkuliivit, perinteiset pelastusliivit, lasten pelastusliivit ja kelluntatakit sekä kelluntahaalarit. Saatavilla on myös lisävarusteita, kuten turvaköysiä ja paukkuliivien kaasusäiliöitä.\nAutomaattiset paukkuliivit (23)\nPaukkuliivit turvavaljailla (27)\nManuaaliset paukkuliivit (3)\nPelastusliivit ammattikäyttöön (2)\nLasten pelastusliivit (26)\nSUP kelluntaliivit (5)\nKoirien pelastusliivit (8)\nPelastusliivien lisäosat ja tarvikkeet (52)\nTuotteet, joita kutsut pelastusliiveiksi, voidaan itse asiassa jakaa useisiin eri luokkiin / standardeihin. On olemassa pääasiassa kaksi suurta ryhmää: pelastusliivit ja kellunta-apuvälineet. Tässä on kuvaus siitä, mikä erottaa nämä ryhmät.\nPelastusliivit pelastavat henkiä. Ne on suunniteltu aina kääntämään käyttäjä pysty-asentoon ja pitämään hengitystiet veden pinnan yläpuolella hyvällä marginaalilla, vaikka käyttäjä olisi menettänyt tajuntansa tai ei voi uida. Pelastusliivejä on saatavana täyttyvillä ”keuhkolla” tai kiinteällä kelluntamateriaalilla Yhteistä kaikille on, että vedessä ollessa suurin osa kelluttavasta osasta on kehon yläpäässä. Tukeva kaulus tukee ja pitää pään vedenpinnan yläpuolella. Pelastusliivi on ilmeinen valinta ihmisille, jotka eivät osaa uida tai joiden uimataito on välttävää.\nPelastusliivien kantavuus on aina vähintään 100N. Täyttyvät mallit ovat jaettu eri luokkiin riippuen olosuhteista, joissa niitä käytetään. Automaattinen pelastusliivi täyttyy, kun käyttäjä päätyy veteen, kun taas käyttäjän on itse aktivoitava manuaalinen pelastusliivi.\nPelastusliivit, joiden kantokyky on 50 Newtonia, joita kutsutaan joskus purjehdusliiveiksi, veneliiveiksi ja kelluntaliiveiksi, ovat hieman yksinkertaisempia kuin pelastusliivit. 50N pelastusliivi pitää sinut pinnalla hyvällä marginaalilla, mutta siitä puuttuu kaulus pään tukemiseen. Sen kelluvuus jakautuu tasaisemmin eteen ja taakse, joten se ei takaa, että tajuton henkilö kääntyy pysty-asentoon vedessä. Siksi 50N pelastusliiviä suositellaan vähintään 25 kg painaville uimataitoisille.\nEsimerkiksi kaikki Balticin kelluntavaatevalikoiman tuotteet testataan ja hyväksytään 50N-standardin mukaisesti.\nErgonomisesti hyvin suunniteltu pelastusliivi on mukava käyttää myös pitkiä aikoja. Esimerkiksi Balticilla pidetään erittäin tärkeänä käyttäjäystävällisyyttä ja sopivuutta tuotteiden kehittämisessä, jotta pelastusliivi olisi mahdollisimman helppo ja mukava käyttää. Siten lisätään mahdollisuutta, että pelastusliivejä todella käytetään. Meillä on laaja valikoima malleja, jotta voit aina valita sinulle ja toiminnallesi (purjehdus, moottoriveneily, melonta, SUP-lautailu) parhaiten sopivan pelastusliivin.\nKoska pelastusliiveillä on paljon kelluttavaa materiaalia kehon ylä- ja etupuolella, voi niiden kanssa olla hankalaa uida. Siksi suosittelemme 50N pelastusliiviä aktiviteetteihin kuten veneilyyn, melontaan ja muihin vesiurheilulajeihin, joissa uinti on yleisempää. Tässä luokassa on liivejä, joilla on erilaisia ominaisuuksia, jotka on räätälöity eri käyttäjille ja olosuhteille.\nLopuksi ehdotamme seuraavaa:\nPelastusliivi purjehdukseen ja moottoriveneilyyn sekä ihmisille, jotka eivät osaa uida\n50N pelastusliivi kaikkiin vesiurheilulajeihin, joissa olet säännöllisemmin vedessä\nPELASTUSLIIVIN KOON VALINTA\nPelastusliivin pitää istua hyvin päälle! Sen pitäisi istua tiukasti ja samalla mukavasti, eikä liukua mihinkään suuntaan. Tämä on itse asiassa tärkeämpää kuin se, että pelastusliivin etiketissä lukee täsmälleen oikea paino. Lasten ei pitäisi koskaan käyttää pelastusliivejä, joissa on ”kasvuvaraa”.\nKun kokeilet pelastusliiviä: varmista, että kaikki vetoketjut on kiinni ja soljet on kiinni ja säädetty tiukaksi. Varmista, että pelastusliivi ei liu kiinni leukaasi, kun kätesi ovat ojennettu ylöspäin (pyydä joltakulta apua pelastusliivin nostamiseen hellävaraisesti olkapäiden kohdalta). Pelastusliivin tulisi istua tiukasti kehossa, eikä pelastusliivin ja hartioiden välissä saa olla ilmaa.\nMikä tahansa Koko15-30kg3-15kgL 70-90kgL 80-90kgL/XL 70+LBLMM 50-70kgM/L 70-80kgMBS 30-50kgS 40-50kgXL 90+kgXS 25-40kgXS 30-40kgLastenXSSMLXLXXLXXXL\nMikä tahansa Painoluokka100+ kg100++kg30-110kg40++ kg50-60 kg60-70 kg70-80 kg80-90 kg90-100 kg90-110 kg0-15 kg0-3 kg0-8 kg10-20 kg10-25 kg15-30 kg15-40 kg2-5 kg20-50 kg25-40 kg25+ kg3-10 kg3-12 kg3-20 kg3-7 kg3-8 kg30-40 kg30-50 kg40-120kg40-150kg40-50 kg40+ kg5-10 kg50-70 kg50+ kg60-120 kg7-10 kg70-100 kg70-90 kg8-15 kg90+90+ kg\nMikä tahansa TuoteryhmäPaukkuliivit turvavaljaillaAmmattimerenkulkuHousutHybridiliivitKalastusliivitKelluntahaalaritKelluntaliivitKelluntatakitLemmikkiliivitPaukkuliivitPelastusliivitTurvavaljaatVaraosat ja tarvikkeetVesiurheiluliivit\nMikä tahansa VäriLiilaHarmaaKeltainenKeltainen, MustaMustaMusta, PunainenOranssiOranssi/SininenPinkkiPunainenPunainen, MustaPunainen/SininenPunainen/Valkoinen/MustaRozzo, MustaSininenTummansininenUV-keltainenUV-Keltainen, MustaValkoinenVihreä


Rahaa Kaliforniaan - ei Suomeen — Niklas Herlin\n8.1.2011 14:55 Niklas Herlin 95 kommenttia\nTein tässä ulkomaanreissun yhteydessä varsin epäilyttävän hankinnan. Ostin Applen iPadin enkä ole varma annanko ostospäätöstä itselleni anteeksi.\nSilkkaa järkeä hankinnassa ainakin on. En tiedä liittyykö tämä ”työhön” vai ”harrastuksiin”, mutta kotona Suomessa käytän huomattavan osan hereilläoloajastani suomalaisen tiedonvälityksen parissa. Kotona välineitäni ovat sanoma- ja aikakauslehdet, internet ja radio, tv jonkun verran.\nLehtiä luen aamulla kotona ja päivällä ja illalla kahviloissa ja kapakoissa. Radio on käytännössä koko ajan päällä, kun istun työpöytäni ääressä.\nPainettua lehteä, kuten kaikki tiedämme, tarvitsee paljon vähemmän kuin ennen. Suuri osa materiaalista löytyy internetistä. Mutta vaikka miten ”pieni” tai ”kevyt” tämä läppärini on, en sitä jaksa kantaa mukanani kahvilaan tai baariin lukeakseni juttuja, enkä edes ja raahata romua sängylle, kahvikupissakin on riittävästi roudaamista. Olen siis käyttänyt ensimmäisellä viikolla iPadia pääasiassa suomalaisen uutisvirran ja muun vastaavan nettimateriaalin lukemiseen. Kaikki on hyvin – vielä.\nYhden (1) hankinnankin olen iPadilla tehnyt. Ostin Suomen Kuvalehden iPad-version. Olen vanha Suomen Kuvalehden lukija. Sain pitkään kotiin ilmaisen avustajakappaleen, mutta kun avustajasuhde lakkasi, lakkasi ilmainen lehtikin. En kuitenkaan ole tilannut lehteä, vaan ostan sen kioskilta irtonumerona, ehkä joka neljäs lehti jää ostamatta.\nOlisiko SK:n (anteeksi kaikki te, joille SK on aina Satakunnan Kansa) irtonumero painettuna 6,5 arvoinen, en nyt muista. IPadilla se on joka tapauksessa halvempi. Kukakohan tässä häviää? Selvää ainakin on, että R-kioskille ei tällä kertaa jäänyt osuutta kauppahinnasta, Suomessa jää.\nEn tiedä paljonko Otavamedia maksaa Applelle vajaasta kuudesta eurosta, jonka iPad –lehdestäni maksoin. Eikä Otavamedia sitä minulle kerro. Mutta maailmalla liikkuu hurjia juttuja siitä, että Kalifornian poika ottaa kauppahinnasta jopa puolet tai enemmänkin.\nJutut ovat juttuja, mutta arvotaan nyt vaikka sellainen numero, että ko. SK:sta meni kaksi euroa suoraan Kaliforniaan. Ja sen on pois joltakin. Minulla on paljon tuttuja SK:ssa. He kirjoittavat, taittavat, kuvaavat, suunnittelevat ja johtavat parhaansa mukaan, jotta sisällöstä tulisi erityisen hyvää. Ja se kaksi euroa on kyllä heiltä pois. Applen iPad siis ei ole jakelukanava, kuten aiemmin mainitsemani R-kioski, se ottaa rahaa myös suomalaisesta sisällöntuotannosta. Ja suoraan sanoen, olisin jättänyt ne pari euroa vanhoille kollegoille jaettavaksi keskenään kuin lähettänyt ne Kaliforniaan.\nOlen jopa tietyllä perverssillä tavalla niin suomalainen, että jättäisin pari euroa mieluummin R-kioskille kuin lähettäisin sen Kaliforniaan, vaikka R-Kioskilta ne menevät epäilyttävälle Sanoma-konsernille.\nVielä enemmän minua epäilyttää se, että Apple valikoi sisältöä. Ja sitäkin enemmän se, että Apple hankkii kaikilta mahdollisilta alihankkijoilta eri tempuilla palvelut niin, että kilpailevia tuotteita ei tule markkinoille (siis näin on, jos olen oikein tulkinnut lukemaani). Siksi onkin outoa, että Bill Gates (Microsoft) kantaa pahimman monopolikonnan mainetta, vaikka Steve Jobs (Apple) on vähintään yhtä epäilyttävä.\nSK:n iPad-versio on ihan kiva ja sävyisä tuote, mutta ei se ainakaan minulle painettua korvaa, eikä tuonut erityistä lisäarvoa. Mutta tuo ei ole tärkeää, olen näissä asioissa konservatiivi, ja minun on vaikea ajatella SK:ta muuna kuin printtinä. Ja kun tuote kehittyy, se voi hyvinkin tuoda lisäarvoa, vastahan he aloittivat. Muistan, kun runsaat kolme vuotta sitten Uuden Suomen aloitettua nykymuotoisen toimintansa kiireisimmät toimittajat (mukaan lukien yksi Suomen Kuvalehdestä) tuomitsivat virityksen kahden päivän jälkeen. Eli kehittäkööt rauhassa tuotettaan, haukutaan tai kehutaan se sitten aikanaan.\nYhtään iPad-kirjaa en ole ostanut, mutta yksi kirja laitteella oli valmiina. Se oli alkukielinen versio A.A. Milnen loistavasta Nalle Puhista, Winnie-the-Pooh, alkuperäisine ihanine kuvineen. Lukeminen laitteelta oli helppoa ja lisäksi tosi hauskaa, en ole tätä lapsuuteni rakasta lukukohdetta aiemmin englanniksi lukenut.\nEi sähkökirjasta ainakaan minulle painetun korvaajaa tule, tai en ainakaan usko, mutta jos esimerkiksi lähtee reissuun ja haluaa ottaa viisi kirjaa mukaan, niin kyllä iPad on helpompi kuskata mukana kuin ne viisi dekkaria. Sittenhän nähdään.\nYhtä kaikki, hankinta on tehty, ja se saattaa olla epäilyttävä ja vaarallinen tai hauska ja vapauttava. Katsotaan sitä sitten.\nJosé Arango Arámbula 8.1.2011 15:31\nKuinka hoidit tullin, vai toitko vyönalla?\nIhmetyttää ettei paperi lehdet ole lähteneet hesaria lukuun ottamatta, joka toimii ja on kaikin puolin hyvä, kehittämään e-lehdistään toimivia. Kokeile nyt vaikka mainitsemaasi SK:ta, siis Satakunnan Kansaa, jonka netti lehti on tosi kökkö, niin kuin useimpien muidenkin.\nNiklas Herlin 8.1.2011 15:42\nOlen Ranskassa ja Ranskasta pelin hankin, tuskin tässä paljoa tullattavaa on...\nKyllä printtilehtien nettiversioissa on paljon hyvää. Mutta niitä kehitetään hyvin varoen; kyllä se leipä Satakunnan Kansaan ja muihin tulee printistä, eli kyllä siellä mietitän tarkkaan, paljonko materiaalista kannattaa uhrata nettiin.\nJMT TMJ 9.1.2011 00:39\nMilloin Uusi Suomi ilmaantuu iPad:lle?\nT.O.N. (nimimerkki) 9.1.2011 09:58\nKyseessä lienee osakeyhtiön käyttöomaisuuteen menevä verotuksessa vähennyskelpoinen yritys-iPad, ei mikään yksityinen viidelaite.\nJotkut tyytyvät yksityiseen Nokia 5230:aan ja Nokia 5800:aan, joissa on avustettu GPS sekä Ovi-palvelu, jota tarkempi on Open Street Map -palvelu, jonka voi ladata laitteeseen Jarkko Isokosken Dirt Viewerillä.\nNokia 5230 maksaa noin 110 euroa, jos sen ostaa kodinkoneliikkeestä.\nSimo Mäkelä 8.1.2011 15:32\nRahaa Kalifroniaan ja paskaa Parkanoon.\nTimo Elonen 8.1.2011 15:33\nKun valtio verottaa saatavasta palkasta ja raapaisee osan monista muista rahansiirroista, niin ne rahat käytetään edustajiemme päättämällä tavalla Suomen hyväksi.\nKun monopoli verottaa itselleen, niin niitä rahoja vain suomalainen monopoli saattaa toisinaan käyttää Suomen hyväksi.\nVieras Samppa Haapavaara (nimimerkki) 8.1.2011 15:44\nEi kait noissa ipadeissä ja muissä pytimissä muuta vikaa ole, kuin että netti tuli maksulliseksi, kuin myös jälleen yksisuuntaiseksi mediaksi.\nVieras Samppa Haapavaara (nimimerkki) 8.1.2011 15:46\nNiin, ja kun tuo lelu sinulla nyt on, hommaa dodocase.\nSilloin näyttää lelu vanhalta kunnon muistikirjalta. Tyylikäs, täytyy sanoa.\nVilho Juntunen 8.1.2011 15:48\nRahaa Kalifornia tarvitseekin kun on jo konkurssikypsä kuten kohta Suomikin.\nM-T Heikka 8.1.2011 15:51\nHauska kuulla, että olet pistänyt vähän rahaa haisemaan. Onkos nyt huono omatunto. Vooi, voi, voi...\nJa vielä amerikkalaiseen vempeleeseen. Hyi, hyi, hyi, Herliiniä.\nVarmaan on syntinen olo nyt.\nNiklas Herlin 8.1.2011 16:04\nJa tuolla facebookin puolella minua asioita paremmin tunteva taho valisti, että Apple ottaa yleensä 30 prosenttia kauppahinnasta. Eli se 2e/Kuvalehti Kaliforniaan on aika lähellä totuutta todennäköisesti.\nJuhana Turpeinen 8.1.2011 16:38\nTuohan on pahempi kuin uskoinkaan. Mitä tuolle saa vastineeksi? Oikeuden käyttää Aplen alustaa? Ehkä toimittajien ja muun "luovan luokan" pitäisi laajemminkin ottaa tarkasteluun lemmikkinsä liiketoimintamenetelmät. Apple ei enää ole mikään kapinallisten Microsoft-vapaa alue. Apple on uusi Microsoft. Tappelin asiasta erään kaverini kanssa, joka ei suostunut uskomaan...\nIkävä kyllä uskon sn vaikuttavan Apple:n uutisointiin, että niin kovin monella toimittajalla ja heidän kavereillaan on läjä Applen tuotteita itsellään. Se ehkä nostaa kritiikin kynnystä kun samalla joutuisi pohtimaan omia valintojaan.\nNiklas Herlin 8.1.2011 16:46\nKyllä, aika paha luku tuo on. Itse asiassa blogin pohjaa luotiin facebook-keskustelussa pari viikkoa sitten. Siihen osallistui muutamakin "sisällöntuottaja". Entisenä toimittajana ja nykyisenä kustantajana pidän suuntaa aika pelottavana suomalaisten kannalta.\nJa sitten vielä sellainen yksityiskohta, että me kaikki tiedämme että Uusi Suomi on Suomessa pieni, mutta nopeasti kasvava väline. Saan kuitenkin silloin tällöin kuulla erilaisia syytöksiiä esimerkiksi sata kertaa suurempien medioiden edustajilta siitä, miten Uusi Suomi vaarantaa Suomessa milloin mitäkin ja kulloin kutakin. Vaikka ihan varmasti pitäisi olla enemmän huolissaan Applesta ja vastaavista kuin pienestä suomalaisesta nettisaitista.\nJuhana Turpeinen 8.1.2011 16:56\nKieltämättä se johtaa myös siihen, että Apple pääsee osin portinvartijaksi asiakkaidensa informaationsaantiin kun kilpailevaa julkaisumenetelmää ei sen tuotteiden käyttäjille tule. Jos nyt yhtään tuota teknologiaa ymmärrän. Tähän verrattuna Uusi Suomi ei mitenkään voi olla oleellinen uhka kenellekkään. Hyvä vaan kun tulee kilpailua. Omasta mielestäni Hesari tarvitsee ainakin hieman skarppausta jota kilpailu mahdollisesti edesauttaa kummasti.\nOnneksi hankin itse juuri Android-laitteen, johon kai lehdet voivat oman laitevalmistajavapaan julkaisujärjestelmänsä tehdä...\nT.O.N. (nimimerkki) 9.1.2011 10:05\nApple on maailmankatsomus. Näin ollen se, että Apple on yleensä kolmanneksen kalliimpi premium brand niin kuin BMW, Saab jne., liittyy ihmisen maailmankatsomukseen, joka on ihmisoikeus ja lähellä uskonnonvapautta. Ketään ei saa syrjiä siksi, että hänellä on Applen maailmankatsomus tai siitä, että hän olisi vaikka scientologi. Jokaisella Applen kannattajalla on oikeus tulla ulos kaapistaan ilman, että hänen ihmisoikeuksiaan loukataan.\n1980-luvulla hyvin moni hippiliikkeen kannattajalla oli Apple MacIntosh. Tuolloin IBM:n tai Microsoft Corp.:n käyttöjärjestelmässä ei ollut ikkunointia Applen tapaan. Toinen tähän läheisesti liittyvä ryhmä olivat kitaransoittajat.\nToinen käyttöjärjestelmävakaumus on Linux. Tämän koko ihmiskunnalle avoimen käyttöjärjestelmän sanoma liittyy kirjantutkiskeluun, ei henkeen. Linux edustaa kehitysapua ja yhteiskuntasuunnittelua, joka on tyypillistä strukturalistiseen säilyttämiseen suuntautuneille henkilöille ja se on myös kehitysapua. Esimerkiksi Etelä-Afrikan tasavallassa Linuxin kannattajat auttavat itse itseään Ubuntu-nimisellä käyttöjärjestelmällä lisäohjelmistoineen.\nAsiaa (nimimerkki) 9.1.2011 14:29\nOnko tuo Applen 30% paljon kustantajan kannalta? Jos tuo suomen kuvalehti maksaa tuolla 6 € niin otetaan siitä pois alv 15% ja Applen osuus 30% niin kustantajalle jää n. 3,65 €.\nEntä sitten se ärrän myymä irtonumero? Hinta 6,50 € ja siitä alv pois niin jää 5,28 jaettavaksi kustantajan, logistiikan ja ärrän kanssa. Jääkö tosta kustantajalle enemmän jos ottaa huomioon vielä että painettuja lehtiä jää myös yli, epäilen vahvasti.\nJussi P (nimimerkki) 9.1.2011 13:08\nVähän kehuja Niklakselle.\nSuomi tarvitsee Uuden Suomen nettiversiota.\nPainettu versio oli aikoinaan vastine\nSiinä oli usein täysin eri näkökulmat samoista asioista.\nErityisesti miehet tarvitsevat Uutta Suomea.\nHesari on jonkinlainen sekoitus viherstalinismia ja rasismia suomalaisia miehiä kohtaan.\nT.O.N. (nimimerkki) 9.1.2011 14:01\nEi Helsingin Sanomat ole kansallis-vasemmistolainen eikä kansanvaltainen lehti. Se on äärioikeistososialidemokaattinen lehti, EK:n, Metallityöväenliiton ja SAK:n sekä hieman Akavan pää-äänenkannattaja, joka ajaa porvarit tuhoavaa ylikansallista kapitalismia sosialiDEMOKRAATTISENA kansanvaltaisena hankkeena.\nHelsingin Sanomat on vihreän haittaveron sekä sosiaalipoliittisen apartheidin sekä ostovoiman puolella ihmistä vastaan.\nMuistaakseni Anu Palosaari kehoitti jo elvyttämään suomalaisuutta. Markkinatalous palauttaa Suomen takaisin omistajilleen venäläisille ja ruotsalaisille.\npyh (nimimerkki) 9.1.2011 17:05\nValittavan vasemmistolaisrasistin kannattaisi muistaa ettei se mitä Apple tekee ole ilmaista. Monet voisivat kuvitella, että yhtiö tekee esim heidän ohjelmistokaupallaan isot rahat, mutta asia ei todellakaan ole noin. Se on niille +/-0 liiketoimintaa. Veikkaisin kuitenkin, että SKlle jää enemmän käteen Applen kautta myydessään kuin paperiversioista.\nJos bloggaaja nyt kuvittelee tuon olevan niin helppoa ja isokatteista bisnestä, niin eiköhän sulta pitäisi löytyä tarpeeksi rahaa hypätä mukaan ja näyttää miten homma hoidetaan paljon vähemmillä kustannuksilla?\nAulis A Rouhe (nimimerkki) 9.1.2011 21:32\nTuosta bruttohinnasta puuttuu jakelu- ja painokustannukset, joten eikös kustantajalle kuitenkin jää sama (tai enemmän) kuin paperilehdestä?\nVäliäkö sillä on, että tuo erotus menee Kaliforniaan?\nSamalla hiilijalanjälki pienenee ratkaisevasti kun vältetään painamiseen käytettävän sähkön tuottamisen aiheuttama kuorma luonnolle - puhumattakaan diesel-jakeluauton saasteista ja kuskin tupakantumpeista ja paperisista kahvimukeista reitin varrella.\nEttä se mikä rahassa menetetään, luonnonsuojelussa voitetaan? Vai miten se meni.\nP.S. onhan muuten tehty rekisteröinti vaikeaksi. Ihan Stasi-meininkiä!\nPekka Lampelto 8.1.2011 16:12\nMitä suuremmaksi yhtiön markkina-arvo kasvaa, sitä vastenmielisempää sen tuotteiden ostaminen ja käyttö on. Itse käytä Macbookia, mutta seuraava kone on jo varmaan joku eri. Applella on jo niin paljon valtaa, että hirvittää.\nKuinka voin tietää, ettei Maccini lähettäisi salaa Applelle kaikkia koneeni yksityisiä tietoja ja viestejä?\nEtunimi Sukunimi (nimimerkki) 8.1.2011 16:36\nLue se EULA (End-User Licence Agreement). Siinä kerrotaan, että kaikki tietosi voidaan lähettää Applelle sinulta kysymättä ja lisäksi Applella on oikeus käyttää kaikkia koneellasi olevaa materiaalia haluamallaan tavalla. Mikäli Macbookia käytät, niin olet tuon EULAN hyväksynyt, joten asiasta valittaminen on kummallista.\nVastaavanlaiset EULAt löytyvät myös muiden yhtiöiden tuotteista, kuten esimerkiksi Windowsista.\nMikäli haluaa pitää yksityiset tietonsa yksityisinä, kannattaa käyttää avoimen lähdekoodin ohjelmia.\nspärrä (nimimerkki) 8.1.2011 16:28\n...tuosta olisi voinut tulla rahat Suomeen,nyt se on jo myöhäistä...\nVieras (nimimerkki) 8.1.2011 16:45\nTällä 14.1 tuuman läppäri, viritettynä Ubuntulla Ei virusturvaa eikä palomuuria sekä kaikki ohjelmat ilmaisia. Voin kertoa ettää tunne on vapauttava.\nEd Göran (nimimerkki) 8.1.2011 18:57\nMinulla on isompi (15,6"), muuten sama setti. :)\nVieras (nimimerkki) 8.1.2011 16:46\nTämä kuluttaja on laittanut elinikäisen boikotin Applen tuotteille. En ole mikään laumaihminen, ole myös yksityisyyden intohimoinen puolustaja ja melkoinen kontrollifriikki omista asioistani. Tietysti myös armoton säätäjä. Käytän mieluiten systeemejä, joita muut kontrollifriikit voivat kanssani tarkkailla. Mukavuuden haluni määrittyy siis massasta hieman toisella tavalla. :)\nOdotellaan, että tablettien kilpailu vie monopolilta jalat alta.\nEeko (nimimerkki) 8.1.2011 16:46\nItse olen käytellyt Hesarin nettiversiota iPadilla. Ja omasta mielestäni voittaa paperiversion 100-0. Ei ylimääräistä paperisaastetta olkkariin, mahdollista lukea bussissa, ei vie liikaa tilaa ja on paljon nopeampi selata, kuin isot paperiaukeamat. Meinasin tilata kokeilujakson jälkeen, mutta pelkän digilehden hinnoittelu tuntui vähän hämärältä. Saa nyt nähdä.\nUsarin artikkeleineen lataisin kyllä mieluusti aamutoimenpiteinä ennen töihin lähtöä. Tehkääs joku pikkuohjelma, joka lataa ja muotoilee päivän luetuimmista aamuisin jonkin pienen koosteen duunimatkalukemistoksi.\nJussi Vaarala 8.1.2011 16:56\nYölläkö unissasi itse ajattelet kun koko ajan on radio päällä.\nMulla ei ole mikään täällä kotonani päällä muu kuin tietokone - heti jos avaan radion tulee tunne että minun pitää seurata sen ajatuksia joka sanoo radiossa jotain - erityisesti uutisten yms suhteen. Minusta ne usein pyrkivät ajattelemaan minun puolestani - minua häiritsee se. Siksi en kuuntele radiota juuri ollenkaan.\nT.O.N. (nimimerkki) 9.1.2011 10:08\nVaraako Jussi Vaarala itselleen oikeuden ajatella "omiaan" Helsingin Sanomista, Iltalehdestä ja Ilta-Sanomista tai Yleisradiosta riippumatta?\nEpäilijä (nimimerkki) 8.1.2011 16:55\nApple osaa rahastamisen taidon. iPhonenkin operaattorin yksinoikeudella myymänä ostaneen joka puhelusta kilahtanee (jokseenkin varma tieto, jonka operaattorit salannevat) pikku summa Kaliforniaan. Suomen Kuvalehti (samoin kuin Hesari?) tilittää kiltisti osuutensa Applelle ja lisäksi mainostavat kyseistä laitetta rutosti ilmaiseksi.\nItse en aikoinaan ostanut Amazonin Kindleäkään (vaan CyBook Gen 3:n). koska olisin joutunut sidotuksi napanuoralla Amazoniin. Jopa oman kirjani tallentamiseksi Kindlen ensimmäiseen versioon olisin joutunut lähettämään sen ensin Atlantin toiselle puolelle, josta se paluupostissa olisi tullut takaisin!\nOstan puhelimeni sieltä mistä sen edullisimmin saan. Nokian N900 peittosi iPhonen eka version esimerkiksi siinä, että siinä oli kamera molemmin puolin kännykkää (kuvapuhelut Skypellä). Vasta iPhone 4:ään tuli tämä Steve Jobbsin hehkuttama kännykän "käänteentekemä" ominaisuus.\nMyös tableteissa Nokia on ollut edellä mm. N800 N810 tableteillaan. Ihmettelen miten Nokia hukkasi markkinat vaikka sillä oli valmiit konseptit.\nT.O.N. (nimimerkki) 9.1.2011 10:12\nNokialla on hyllyssään hyviä ajatuksia ja jotkut se saa jopa tuotantoon. Nokiassa on paljon hyvääkin, vaikka sen tapa valmistaa myös muiden ajatukset heitä myöhemmin suuremmalla määrällä ja halvemmalla on tehnyt siitä hieman kankean.\nNokia on Suomen merkittävin kehitysapu, koska matkapuhelin dollarilla päivässä elävälle vähävaraiselle ja oma pääsy pankkitilille ja pankkitili sekä maataloustuotteiden hintojen seuraaminen on suuri apu.\nFinanssialan keskusliiton nykyisen johtajan, entisen Euroopan parlamentin jäsenen, oikeustieteiden kandidaatti Piia-Noora Kaupin (kok), mukaan työtön työnhakija ei tarvitse matkapuhelinta.\nJouni Snellman 8.1.2011 16:59\nKalifornialaisilla yhtiöillä on tietääkseni läppäreihinkin liittyviä patentteja.\nVieras (nimimerkki) 8.1.2011 17:15\nItse boikotoin Applea kytkykauppojen sekä joissakin tuotteissa myös heikon käyttöjärjestelmän vuoksi. Miten voi olla mahdollista että nykypäivänä saa ajettua vain yhtä sovellusta kerralla?! Suorastaan järkyttävän heikkoa työtä... Ipadille en näe mitään tarvetta, läppäriäkään en ole ikinä omistanut koska tykkään että alla on kunnolla rautaa. Saan uutiseni kotikoneelta tai sitten käyn vain ostamassa paperilehden jos olen keskustassa.\nNina Brunberg (nimimerkki) 8.1.2011 17:30\nJenkit näyttää Julian Assangelle kuka käskee:\nToi voi hyvinkin löytyä Applen iStore- ja muista järjestelmistä. Näinollen salaus/encryption-jutut ja oman palvelintilan käyttö kaikessa mahdollisessa ja mahdottomassa ei enää tunnu paranoidiselta ollenkaan.\n"A court order [PDF] was sent to Twitter by the Department of Justice on Decemer 14, 2010. Stating that information held by Twitter was “relevant and material” to the WikiLeaks investigation, the district court ordered the startup to hand over:\n* session times and connection records\n* e-mail and IP addresses\n* correspondence and notes of record\nGoogle and other web and social media services all have the same kinds of spy guide documents governing compliance; we’d be shocked if Twitter was the only company that got a WikiLeaks-related court order to surrender information. And we’re pretty sure other services have much more sensitive information on Assange et al."\nAlkuperäiseen iPad-postaukseen ja laitteen hankintaan liittyen olen ekan kirjoittajan kanssa täysin samaa mieltä.\nJohtuu varmaan siitä ettei minullakaan ole luottokorttia :) (eikä kanta-asiakaskortteja, koska en halua jättää jälkiä itsestäni edes kauppojen rekistereihin)\nHenry Bjorklid 9.1.2011 05:07\nJoo, kolme korttia tarvitaan:\n- Pankkikortti, että saadaan rahat vek ja käteisostamaan.\nKaikki muu on turmioksi. Tavalla tai toisella.\nT.O.N. (nimimerkki) 9.1.2011 10:14\nKirjaston lainaajakortin voi nykyään korvata kansaneläkelaitoksen sairausvakuutuksen tai ajokortin henkilötunnusjuovalla.\nPetri Karisma 8.1.2011 17:40\nNäytti olevan uutinen VLC:n ongelmista päästä Applen laitteisiin.\nApplella näyttää olevan kova tarve määrätä, mitä ohjelmia heidän koneissaan saa käyttää. App store on ainut paikka, mistä voi hommata ohjelmia applen laitteisiin.\nOn hyvin mahdollista, että internet eriytyy alueiksi, jonne pääsee vain tietyn valmistajan laitteilla. Se olisi yleisen ja avoimen netin loppu!\nfrank (nimimerkki) 8.1.2011 17:57\nMitäs lisäarvoa tuo iPad-versio tuo ihan tavalliseen näköislehteen?\nNiitähän on tarjolla joka toisella lehdellä.\nVeikko Sorvaniemi 8.1.2011 22:34\nOstin joululahjaksi itselleni budjettiluokan tablet-tietokoneen. Kyseinen vehje on ollut kovassa käytössä. Tuollainen karvalakkimalli riittää (ainakin) vielä minulle. Kätevä vehje kaikin puolin.\nM-T Heikka 8.1.2011 21:35\nMinulla on 300 euron miniläppäri ja hyvin kulkee...en kyllä enää pysyisi tekniikan mukana, jos ei minulla olisi kahta insenjööriä. Miksi pitäisi edes tietää nykytekniikasta, jos voi delegoida hommat. Oikeastaan en edes tiedä mikä on ipad tai jokin kosketusnäyttö...kuulostavat kovin hankalilta. Jospa sitä hyppää sitten seuraavan vuosikymmenen uutuuksiin. Turha opetella edes nykyisiä.\nJ. Gagarin 8.1.2011 22:06\nPaperilehteä ei mikään korvaa. Lehden lukemisen tarkoitus ei ole pelkästään nopean tiedon saanti, vaan nautiskelu, johon on opittu.\nKun noudan eteisestä aamulla Hesarin ja kun varsinkin viikonloppuisin on aikaa perehtyä siihen "tiiliskiveen" ruisleivän, maitolasin ja kahvikupposen äärellä syvällisesti kaikessa rauhassa, niin en ymmärrä kuinka mikään "Apple" voisi moista korvata.\nSama koskee kesäterassille ostettua Iltistä.\nVieras (nimimerkki) 8.1.2011 22:45\nSähkölliset ovat kuitenkin tulevaisuutta.\nJ. Gagarin 8.1.2011 22:55\nTulevaisuus riippuu siitä mitä ihmiset haluavat. Suomessa on nuori kulttuuri ja kaikki uusi on aina IN. Keski-Euroopassa, jossa kapakan oven yläpuolella seisoo "Geöffnet seit 1377", ei katsota tarpeelliseksi muuttaa tammisia puupöytiä kiinteine istuimineen muovisiksi tai laskun kirjaamista kynällä kaljatuopin pahvialuseen tietokonefaileiksi.\nUsko minua, kolmensadan vuoden kuluttua siellä tehdään edelleen samoin.\nVieras (nimimerkki) 8.1.2011 23:07\nArkeologit säilyttää vanhaa.\nVieras Samppa Haapavaara (nimimerkki) 8.1.2011 23:11\n-Arkeologit säilyttää vanhaa\nSivistymättömät ihmiset tuhoaa vanhan.\nSipoolainen (nimimerkki) 9.1.2011 03:54\nKoitappa sytyttää takka sähköisellä sanomalehdellä! :)\nelukka elukka 9.1.2011 09:48\nHesari ei muuhun kelpaakaan kuin sytykkeeksi takkaan. Paperilaatu on liian kova p**seen pyyhkimiseen.\nJ. Gagarin 9.1.2011 14:22\n"Hesari ei muuhun kelpaakaan kuin sytykkeeksi takkaan. Paperilaatu on liian kova p**seen pyyhkimiseen."\nNykyään tuollainen toteamus on yhtä IN kuin Kataisen kritisointi velanotosta. Sopulit hihkuvat ja ylistävät keisarin uusia vaatteita.\nLuin juuri äsken tämän päivän Hesarin sunnuntainumeron. Siihen meni kaksi tuntia. Joukossa mielenkiintoisia artikkeleja mm. Ruotsinsalmen meritaistelusta kustavilaisessa sodassa 220 vuotta sitten samoin kuin 20 vuoden takaisesta Liettuan verilöyöystä, jolloin neuvostopanssarit murskasivat ihmisiä itsenäistymään pyrkivässä maassa. Myös kulttuurisivut ovat laajimmat kuin missään päivittäisessä julkaisussa. Pääkirjoituksissa on erilaisia näkökantoja, joten lehti ei ole sitoutunut mihinkään poliittiseen linjaan vaikka ottavatkin asioihin selkeää kantaa. Sen sijaan pääkirjoitukset ovat lähes poikkeuksetta oleellisista aiheista, hyvin perusteltuja ja journalistisesti hyvin esitettyjä.\nVoi olla, ettei Hesari ole täydellinen, mutta ei sen parempaa sanomalehteä ole muutakaan. New York Times yltää lähelle.\nglobal problem (nimimerkki) 9.1.2011 00:22\nVerotuksen siirtämisessä "ostovoiman turvaamiseksi" työn verotuksesta ALV-painotteiseksi on muuten yksi vaiettu ongelma: Kuluttajien ostopäätöksiä eivät valtionrajat pidättele. Näin ostovoima voi esim. naapuritalon R-kioskin sijaan suuntautua "isänmaallisesti" Kaliforniaan tai niihin tullivapaan eu-talousalueen maihin joissa hintataso+alv on siedettävällä tasolla. Veronkevennykset siis luovat kai talouskasvua, joka ehkä lisää työllisyyttä mutta kukaan ei enää tiedä missä...\nTuomo Jylkkä (nimimerkki) 9.1.2011 00:25\nSähköisten kirjojen/lehtien tms. julkaisemisen voittaja on se jonka palvelut ovat helpoimpia käyttää. Apple voittanut omalla konseptillaan jo kaksi kertaa: musiikki ja mobiiliohjelmistot. Applen konsepti on tehdä ostamisesta mahdollisimman helppoa. Yksi rekisteröinti ja luottokorttitietojen antaminen riittää ja sen jälkeen ostamiseen tarvitaan vain salasana.\nJatkan vain musiikista koska sen liiketoiminta muistuttaa enemmän kirjojen/lehtien tms. julkaisemista. Helpointa on sanoa, että missä musiikkimaailma eniten epäonnistui. Se oli DRM (digitaalinen käyttöoikeuksien hallinta). DRM käytöstä seuraa aina vääjäämättä hankaluuksia maksavalle asiakkaalle ei piraatille. Piraattituotteiden käyttäjille ei ole rasitteena DRM:ää koska heille riittää, että joku sen kerran poistaa ja niin tulee aina käymään. DRM oli toki mukana Applenkin kaupassa mutta se kasvoi niin suureksi peluriksi ja rahantuojaksi musiikkiyhtiölle, että se pystyi neuvottelemaan itsensä DRM-vapaaksi. Pienet paikalliset verkkokaupat eivät voi menestyä jos heillä on myymissään tuotteissa DRM joka esim. estää asiakkaan käyttämästä tuotetta kaikissa omistamissaan päätelaitteissa. Ostaja ei halua olla myyjäriippuvainen.\nSähköisessä julkaisemisessa näyttää ihan siltä, että kuin mitään ei olisi opittu. Apple ja Amazon tarjoavat jo helppoutta. Pienemmät tarjoavat hankaluutta (mukana DRM) ja korkeita hintoja. Pian Apple ja Amazon ovat niin vaikutusvaltaisia, että he voivat poistaa myös DRM:n ja voittajat ovat taas Kaliforniassa. Suomalaiset kustantajat ovat taas tiellä joka antaa kaikki avaimet Kalifornian pojille jos on uskominen asiaa seuraavia tahoja (http://www.tietokone.fi/tietokone/uutiset/suomalai... ja http://kfalck.net/2010/10/14/e-kirjabisnes-tuhon-t...)\nJos haluamme, että ostaessamme suomalaista musiikkia ja kirjallisuutta emme anna rahaa Kaliforniaan niin meidän täällä pitää tajuta kaksi asiaa: helppous ja halpuus joista tärkein helppous. DRM tulee aina estämään helppouden.\nPekka Manner 9.1.2011 00:51\nOdotan että tulee isompinäyttöisiä laitteita värinäytöllä, ja laitteisiin sarjakuvia, väh. A4 kokoa pitää siis olla.\nSuomeesa e-kirjojen hinta on jo pilvissä ja teosto-natsit varmaan kohta vinkuvat laitteille "tallennemaksuja", joten kun aika koittaa ostan tämänkin laitteen ulkomailta ilman teostoveroja ja ilman 25%:n ALV:ia (joka on tulossa kun oikeistohallitus toteuttaa vaalien jälkeen kokoomuksen tilaaman "Hetemäen työryhmän" jättimäiset välillisten verojen korotukset.\nVieras (nimimerkki) 9.1.2011 01:21\nTerve Niklas. Lueppas Petteri Järvisen kirja Yksityisyys - turvaa digitaalinen kotirauhasi. Uudesta teknologiasta mainostetaan aina sen mahdollisuuksia, kuinka se helpottaa meidän arkipäiväämme, mutta kertomatta jätetään kuinka paljon meistä samalla kerätään tietoa. Kuten joissain kirjan arvosteluissa sanottiin, sen pitäisi kuulua jokaisen koulun opetussuunnitelmaan.\nVieras Samppa Haapavaara (nimimerkki) 9.1.2011 01:26\nNiin, onhan se tämä uutinen viime kesältä. En ole seurannut asiaa sen jälkeen:\nT.O.N. (nimimerkki) 9.1.2011 10:20\nPetteri Järvinen kuuluu Kansallisen Kokoomuksen espoolaiseen tusinaan, joten hänen kansalaisoikeus-, yksityisyys- ja arvoketjunäkemyksesä vastannevat Kokoomuksen keskiarvoa tai peräti tyyppiarvoa.\nDiplomi-insinööri Petteri Järvinen on parempi jutuniskijä tietojärjestelmätieteessä kuin TkT (tuotantotalous) Jyrki Kasvi. Myös Jyrki Kasvi kannattaa autoritääristä vapausajattelua verkossa, kun hieman pintaa syvemmälle katsotaan. Ei varmaan ihme, koska Vihreitä puheenjohdetaan ultabrataustaistaisesti.\nParempaa laatua on esim Lenovon X201 tabletti versio. Ipad on ihan hauska, mutta en aio ostaa sellaista. Odotan etta hinnat tippuvat ja laatu paranee.\npekka toivonen (nimimerkki) 9.1.2011 01:32\nOn vaikea kuvitella, miten iPadin avulla onnistuisi koiranpennun sisäsiisteyden kontrollointi tai takka/saunapuiden sytytys. Kuivat vanhat sanomalehdet vanhoine uutisineen ovat paitsi korvaamattomia hyödykkeitä mitä erilaisimmissa elämäntilanteissa niin myös mukavaa aivojumppaa jo unohtuneista, mutta ilmestymishetkellä mieltä kuohuttaneista uutisaiheista. Usein vanhan sanomalehden selailu päättyy hiljaiseen myötäelävään myhäilyyn ja hetkelliseen tajuamiseen kaiken katoavaisuudesta. Armahtava tunne.\nVieras (joku niistä monista) (nimimerkki) 9.1.2011 02:16\nPekka Toivoselle kiitos. Kuin myös Niklas Herlinille.\nTälleen iäkkäämpänä ajattelen, että minut on huiputettu a) hankkimaan kapineita, joiden ominaisuuksia en osaa käyttää, b) hankkimaan kapineita, joita en osaa käyttää.\nSyyhän ei ole myyjässä, vaan ostajassa.\nSilti älkää meitä ihan tukkoon turvotko.\nVieras (nimimerkki) 9.1.2011 04:11\nKäsittääkseni kaikista App Storen ohjelmista Apple ottaa 30% ja 70% jää ohjelman kehittäjälle. Voisin kuvitella että prosentit ovat vastaavat lehtienkin tilauksen kanssa !\nT.O.N. (nimimerkki) 9.1.2011 10:29\nOnko kolmannes kaikesta joku kohtuullinen osuus verkkokaupassa kaikesta palkkaamatta asiakaspalvelijaa, asiakaspalveluinsinööriä tai asiakaspalvelupäällikköä?\nEikö tätä arvoketjua ihmettele kukaan lisäarvo- tai arvonlisäteoreetikko? Tuo Applen tulonjako vastannee hikipajoissa tekstiilejä ompeluttavan Niken käsitystä oikeudenmukaisesta tulonjaosta. Ne, jotka leipovat, saavat vartaasta miltei vain reiän palkkiokseen.\nJotenkin uskon, että jos kauppa on vakaata ja helppoa, on kohtuullien välityspalkkioprosentti noin 3%-5%. Jos taas asia edellyttää vastakauppajärjestelyjä ja raskaampaa kauppatekniikkaa niin sitten 15%.\nMinusta kannattaisi lukea Naomi Kleinin "No Logo" ja vaikkapa "Tuhokapitalismi". Teokset eivät ole tutkimuksia, vaan pikemminkin pamfletteja, mutta koska ne ovat corporate imagea vaurioittavia mielipidekirjoja, ne ymmärtää selkäytimellään vähemmänkin kauppatieteitä ja kauppapolitiikkaa lukenut.\nAnglo-amerikkalaista vapaakauppa-ajattelua kritisoivat jumaluusopin opiskelija Dzugasvili ja kuvataitelija Hitler viime vuosituhannella. Kaikkien muiden kritiikki jäi vaikuttamattomuudessaan heiveröiseksi. Tällä vuosituhannella arvonlisäkapitalismin kritiikki keskittyy lähinnä vain The Pirate Bayhin, Torrent -trackereihin sekä piraattiliikkeeseen.\nSuomi kannattaa anglo-amerikkalaista kaupanvapautta Euroopan unionin avulla, koska sen uskotaan tarjoavan suurvallan edut ilman suurvallan kustannuksia, siirtoarmeijaa ja suurta laivastoa. On helpompi käydä WTO-ehdoin maailmankauppaa kuin neuvotella kauppapolitiikka sopimus sopimukselta paikallisten kanssa erikseen.\nhehee (nimimerkki) 9.1.2011 17:13\nEn tiedä pitäisikö itkeä vai nauraa tuota mielipidettä?\nTolla 30% Apple pääsee nollatulokseen. Luottokorttiyhtiö vie jo tuosta ton sun mainitsemasi kohtuullisen palkkiosi.\nVieras (nimimerkki) 9.1.2011 04:12\nLisätään vielä täydennyksenä edelliseen viestiin, että tuo iPad on vallan mainio laite .pdf:ien lukemiseen! Niitä .pdf-tiedostoja voi laittaa sinne iBooksin kirjahyllylle ja selailla sieltä. Lyömätön laite esim yliopisto-opiskelussa, jossa monesti luentomateriaalit on jaossa .pdf:nä.\nVierasseppä (nimimerkki) 9.1.2011 05:21\nsiikalan peku on ,oikeassa\n"Kun illalla laskeudun selälleni sänkyyn yölampun valossa, niin kädessäni on oikea kirja", eikä mikään ipody.\nPekkaa nuorempana, voisin tokaista; kun nuorikkoni laskeutuu sänkyyn yölampun valossa ja laskee käteensä, varautuneena paksuun pötköön, ja iloisesti yllättyneenä kikattaa, ohuelle kuollelle oksalle.\nelukka elukka 9.1.2011 09:51\ntaas joku puhuu luomuista?\nVieras (nimimerkki) 9.1.2011 10:27\nPainettu tuote, kirjat ja sanomalehti oli työni. Työjakson puolessa välissä alettiin puhua tietotekniikan tulosta kirjapainoalalle. Sitä pidettiin silloin huuhaana. Kymmenessä vuodessa se kuitenkin toteutui. Nyt toimittaja kirjoittaa kuten ennenkin, mutta suoraan nettiin ja me maallikoit voimme kirjoittaa jutun perään oman kannanottomme.\nPainettu tuote tulee vähitellen poistumaan. Lastemme lapset eivät painettua tuotetta arvosta. Minulla on vielä oikea kirjahylly ja siellä rivissä lukemani kirjat - tulevilla sukupolvilla ei.\nLauri Gröhn 9.1.2011 10:39\nAndroid Kindle lehtiä:\nOmia kirjoja Galaxy Tabissa:\nAntti Liikkanen 9.1.2011 10:45\nArv iPad-johdattaja ja US-omistaja\nOlen sopivan vanha siihen, että sielu taipuu kännyyn (aloitin ARP:lla 70-luvulla) ja kosketusnäytölliseen ACER´iin.\nOlen riittävän vanha siihen, että näillä mennään (ei jää perikunnalle omppu-roinan jakamisen vaivaa: nehän viedään ongelmajäte-vastaanottopisteeseen - toistaiseksi maksutta, mutta ei ilmaiseksi).\nOlen riittävän dementti ymmärtämään sen, että en enää opettele sitä alustaa, joka nuoremmalle polvelle on itsestään selvä (android, omppu jne).\nOlen siirtymässä kirjojen ostosta kirjaston asiakkaaksi, koska kirjastojen tuho on varmaa, jos uusia lainaajia ei pian ala ilmestyä.\nYhden poikkeuksen itselleni sallin: poikani (22v) osti joululahjaksi minulle Daniel Katzin "Kun isoisä Suomeen hiihti" cd-kirjana.\nSen aion tänä vuonna viikottain Lapin ylämaihin suuntautuvilla matkoillani kuunnella sen sijaan, että kuuntelisin Radio Yle 1:stä aamuhartautta tai iltapäivän kulttuuriuutisia.\nTässä iässä niiden määrä onneksi alkaa nopeasti vähentyä.\nSiis valintojen määrä.\nToivotan hauskoja hetkiä auki olevan radion ja muun sähköisen median parissa ja kipaisen Lapin talvessa hakemaan postilaatikostamme printti-Hesarin, jonka eilisessä kuukausiliitteessä Janne Sibben-lapsenlapsi-Virkkunen käy läpi mielenkiintoisen epookin jokseenkin "yksisilmäisesti".\nOnneksi myöntäen sen, että on subjekti, ei objekti.\nSitä samaa Teille toivoen\nLauri Gröhn 9.1.2011 11:12\nSehän hauska piirre noissa mainitsemissasi alustoissa on, ettei niitä tarvitse opetella. Nokian alustojen sekasotkuja ei opi muistamaan edes opettelemalla, kun kaikki loogisuus puuttuu.\nAntti Liikkanen 9.1.2011 12:53\nPuhumma pahasti toistemme ohi, Lauri: kyse nimenomaan on opettelusta uuteen ajattelun kulttuuriin. Kahdella pojistani on android, sinun ikäiselllä vaimollani oli 4 vuotta apple (nyt tyydytyksekseen ACER) ja tiedän kyllä, mihin tähtäät, mutta et taida ymmärtää - vielä, olet niin "nuori ja huima" - mitä minulle on "opettelu".\nPoikani, 33v, androidisti, joka työkseen etelässä huoltaa kovoa ja softaa, on ACER-käyttäjä ja hänellä on ollut ompusta aika vähän hyvää kerrottavaa.\nHaamu (nimimerkki) 9.1.2011 12:39\nMä ostin Macbookin vajaa 3 vuotta sitten ainoastaan sen takia, että sain Logic Studion, sitä kun ei PC:lle saa. Muuta Applen tuotteita en tule hankkimaan, ellei Pixarin elokuvia lasketa välillisesti Applen tuotteeksi. Pixarhan on alunperin tietokone, joka tehtiin aikanaan tietokoneanimaatiota laskemaan ja kehitysryhmässä oli myös Steve Jobs mukana. Noista Pixarin koneista Apple sai alkunsa.\nApplesta on tullut lähes kultti joillekin\nVieras (nimimerkki) 9.1.2011 12:41\nJahas. Herlin tuli taas pätemään rahoillaan. Olisit jäänyt sinne jenkkilöihin - suomi ei sinua tarvitse.\nHaamu (nimimerkki) 9.1.2011 13:07\nMulle ei kyllä ole tullut koskaan oloa, että Herlin pätis rahoillaan. Nostiko kateus kenties päätään?\n"Mulle ei kyllä ole tullut koskaan oloa, että Herlin pätis rahoillaan. Nostiko kateus kenties päätään?"\nTuskin kenenkään tarvitsee olla kateellinen Herlinin naamataulusta saati rahoista. Helpostihan sitä tulkitaan yleensäkin kaikki kommentit kateudeksi vaikka kyse olisi vaan luontaisesta antipatiasta henkilöä kohtaan.\nT.O.N. (nimimerkki) 9.1.2011 13:56\nMinusta Niklakselta puuttuu Bossin puku, räätälin puku, Maybach, Rolls-Royce, Bentley, Rolex, arabeille tyypillinen kultainen kaulaketju, Nautorin paatti, Vesa Keskisen kaltainen linna, Rytsölän Lamborghini, Kalevi Keihäsen turkki ynnä muuta varallisuusveroa maksavan tavallisen kansalaisen välttämättömyyshyödykkeitä.\nYmmärrän, että suomalainen mies, joka pitää teksasilaisiakin saappaita ja nahkatakkia, voi arastellen koetella yleistä mielipidettä punkkariyleisöltä, kun on ostanut Applen ja epäillään Crazy Cavannin kannattajaksi, teddyksi tai snobiksi.\nMinusta Niklas on edelleen aivan normaali henkilö, vaikka hieman profiloituukin ylemmäs iPadilla.\nJouni Snellman 9.1.2011 14:56\nUhkaako Herlin meitä rahoillaan?\nTuomas Taivasaho 9.1.2011 20:04\nEi vissiinkään. US on perustettu kartoittamaan vääränmieliset oikeamielisistä. Mustien listojen laatiminen käypi helpommin niin, kun annetaan väen kertoa mielipiteensä ilman vaivalloisia kuulusteluja.\nJouni Snellman 10.1.2011 06:47\nMitä, siis uhkaa? Miksi Herlin laatisi meistä mustia listoja?\nVieras (nimimerkki) 10.1.2011 15:52\nEihän Herlin tietenkään mitään listoja laadi, mutta joku muu taho voi Usaria lukemalla tehdä pitkiä listoja. Omalla nimellään kirjoittavat tekevät sen itse. Niin minkä? No pistävät itse itsensä jonkun listalle - esittämällä johonkin suuntaan kallistuneen mielipiteensä. Niin se käy.\nHaamu (nimimerkki) 9.1.2011 13:11\nEn ole minkään tietyn kannattaja enkä myöskään merkkiuskollinen. Hankinnat mä teen itse tarpeiden mukaan. Laatuhan määritelmänä pitää sisällään juuri tuon tarpeiden täyttämisen, ei enempää eikä vähempää. Käytän Windowsia, Mac OSX:ää, Androidia, Linuxia. Jokaisessa on puolensa, mutta en kannata mitään yksistään.\nSähköisen kirjan tulevaisuuteen en usko, vaan että puhelimilla luetaan myös ne kirjat. Mä ainakin voin lukea ihan hyvin Android-puhelimestani kirjaa. Mulla on Raamattu sähköisenä puhelimessani.\nVieras (nimimerkki) 9.1.2011 13:55\nTämän blogitekstin alkuperäiseen aiheeseen viitaten: kiinnostuneen kannattaa lukea myös Anu Partasen oivallinen ja kriittinen juttu Applen ylivallasta ja ristiriidoista Imagesta 11/2010.\nLehti tosin täytyy käydä hakemassa kirjastosta - iPad-sovellusta ei tietääkseni vielä lehdestä ole toteutettu :)\nLT (nimimerkki) 9.1.2011 14:21\n"Olen jopa tietyllä perverssillä tavalla niin suomalainen, että jättäisin pari euroa mieluummin R-kioskille kuin lähettäisin sen Kaliforniaan, vaikka R-Kioskilta ne menevät epäilyttävälle Sanoma-konsernille."\nNo onko tuo ajattelu nyt mitenkään perverssiä? Se, että ajattelisi aina vain rahallista hyötyä olisi mielestäni perverssiä. Mikähän saa ihmisen yleensä edes sanomaan tuollaista? Onko suomalaisuudesta/isänmaallisuudesta tullut jotakin hävettävää? Sekö on globalisaation tavoite? Toivottavasti ei.\nSähköinen kirja ei korvaa perinteistä kirjaa, paperisen kirjan lukeminen kun on mahdollista vaikka nykyiset teknologiset rakenteet romahtaisivat. Täytyy vain toivoa etteivät vallassaolijat koskaan mukaile Fahrenheit 451n käytäntöjä ja sytytä kirjarovioita. Tässä onkin vielä toteutumaton kohta, muuten aika hyvin toteutuneessa Bradburyn tulevaisuuskuvassa.\nVieras (nimimerkki) 9.1.2011 14:22\nMikä ilahduttavinta, myös kirjastopalvelut ovat lähteneet tablettimaailmaan mukaan eli https://www2.helmet.fi/ebook/ -sivustolta löytyy jo aika kivasti lainattavaa ja valikoima laajenee hyvää vauhtia.\nTimo Hosia (nimimerkki) 9.1.2011 14:36\nMissä viipyy Nokia-pad?\nVieras (nimimerkki) 9.1.2011 15:29\nNyt, kun tätä keskustelua iPadeista ja tableteista käydään, niin jälleen voidaan huomata sama kuin kännyköiden kohdalla. Aivan unholaan jää säteilyn ja nyt siis tässä tapauksessa taustasäteilyn käsittely.\nEikö säteilystä voida keskustella ollenkaan, edes asiallisesti?\nLauri Gröhn 9.1.2011 17:43\nTuo kirjan kirjoittaja on kahjo:\n“Electromagnetic waves ability to travel depends on how long they are. The faster a wave oscillates and the smaller it is, the shorter the distance it can reach." etc\nNäilläkin sivuilla tuota hömppämaakaria on kehuttu:\nEpäilijä (nimimerkki) 9.1.2011 17:38\nNimimerkistäni huolimatta en ole epäröinyt hankkia jo kolme vuotta sitten ensimmäistä eReaderia. Eikä ole tarvinnut katua. 174 g painavaan sähköiseen kirjastoon mahtuu SD-kortilla varustetuna tuhansia kirjoja ja artikkeleita, joista viimeksimainituista useimmat tulevat auomaattisesti RSS-syötteinä. Näyttö ei rasita silmiä ja yhdellä latauksella kääntää 8000 sivua.\nOlen aina välttänyt sellaisten laitteiden hankkimista, jossa joutuu jatkuvan lypsylehmän asemaan laitevalmistajalle.\nTulevaisuus on avoimien järjestelmien.\nKun noin vuosi sitten vaihdoin kännykkäni N900:een, luen useimmat uutiset ja lehdet siitä näppärämmin kuin eReaderista, jonka käyttö on jäänyt romaanien ja pitempien juttujen lukemiseen ja tallentamiseen.\nTulevaisuudessa printtimedia tulee vääjäämättä vähenemään.\nSuomi on ollut parisen vuotta jälkijunassa.\nTuomas Taivasaho 9.1.2011 20:29\nEn usko lukulaitteiden korvaavat paperia. Eiköhän hesarit kuole ihan omia aikojaan sukupolvien myötä. Lehdet ovat hyviä uutislähteitä, mutta eivät enää aikoihin tiedon lähteitä. Parempiakin ymmärrystä laajentavia tietolähteitä on tarjolla.\nItse tulee luettua hesaria jos se tarjoaa tarpeeksi menetetyn ajan korvikkeeksi. Tänään pääsin pääkirjoitussivulle asti, kun oli jo pakko alkaa kirjoittamaan nettiin kommenttia, ajattelemaan itse asioita, kirjoittamaan meiliä Brysseliin Eurobondeista, soittamaan kaverille. Pitäisi vielä lukea Mika Waltarin kirjasta Totuus Virosta, Latviasta ja Liettuasta.\nAsia ei tainnut liittyä keskustelun aiheeseen, mutta uskon lehtien menettävän lukijansa koska eivät enää pysty täyttämään lukijoiden kasvaneita tiedollisia tarpeita.\nelmo kaila (nimimerkki) 9.1.2011 20:16\nmikä on ipad?yo tarinoista päätellen se on jonkinlainen röökiaskin kokoinen laite mistä voi lukea kirjan?\nYrittäjä (nimimerkki) 9.1.2011 20:31\nOstin itselleni kanssa joululahjaksi Android-alustaisen tabletin. Ihan hauska peli, tosin siitä puuttuu Nokian käyttämän ja valitettavasti hylkäämän Maemon muunneltavuus (lähinnä root).\nEd Göran (nimimerkki) 9.1.2011 21:50\nKamalaa seurata keskustelua joka kääntyy laitteisiin, vaikka sisällön luulisi ratkaisevan.\nLuulisi ihmisten olevan melko sivistyneitä pian, onhan sen toteuttamiseksi näköjään monipuolisia mahdollisuuksia.\nHelena Eronen 10.1.2011 06:50\nKaikista kivoin kun ei lue mitään eikä mistään. Ei wikipediasta, ei lehdistä eikä ainakaan kirjoista. Kuvittelee asiat. Niinku vaikka "galoppi", onko se jokin asuste vai kenties savannilla elävä elukka? Hmmm...\nJust muamon kanssa puhuttiin siitä, kuinka vielä 10 vuotta sitten oli helppo olla jotain mieltä kaikesta, mutta nykyään tietoa on tarjolla niin paljon, että kaikki on pakko kyseenalaistaa. Nyt ihmiset kuljettelevat mukanaan kaikenlaisia vehkeitä ja tulee mieleen sekin, että milloin ihmiset enää antavat mielikuvituksensa lentää tai mielen olla vapaa kaikesta turhasta nippelitiedosta ja suorittamisesta? Ei ikinä. Ei ihmekään, että kaikkia vituttaa nykyään.\nJouni Snellman 10.1.2011 07:57\nÄlä yleistä. Minulla menee hyvin.\nVieras (nimimerkki) 10.1.2011 10:56\nPitää muistuttaa tässä, että erityisesti lukemiseen tarkoitettuja sähköisiä lukulaitteita tekee ihan muut firmat kuin Apple.\nEsim. Suomalainen http://www.elibris.fi tuo muutamia Suomeen. Näiden laitteiden näytöt (kunhan ei vahingossa valitse perinteistä LCD-näytöllistä) ovat suunniteltuja juuri lukemista varten, joten niiden akkukulutus on huomattavasti vähäisempää, sekä niiden luettavuus on huomattavisti parempi.\nHiukan tyyriitä ovat vielä tosin, mutta ainakaan Apple-veroa ei ole pakko maksaa.\nVieras (nimimerkki) 10.1.2011 11:04\nOstin iPadin joulun aatonaattona ihan heräteostoksena. iPhone minulla on ollut jo vuoden käytössä.\nAjattelin, että koska kotona surffaan soffalla ja sängyssä maatessani iPhonella etsien lisätietoa ja vahvistusta milloin millekin päähän pälkähtäneelle ajatukselle, iPad ajaisi tiedon haun paremmin ja mukavammin.\nPetyin kuitenkin jo viidentoista minuutin käytön jälkeen.\nOmaan tarpeeseeni iPad on liian iso ja painava, kättä saa liikutella aika tavalla kirjoja/lehtiä selatessa, tekstiä syöttäessä yms.\nPitempi käyttö aiheuttaa jännetuppitulehduken. Jäi epämukava fiilis.\nNyt iPad on myynnissä.\nPyrjola (nimimerkki) 10.1.2011 11:58\nHieman on tosiaan rönsyilevää tämän aiheen keskustelu. Ei kylläkään ainoa kerta, käykääpäs katsomassa Digitodayn, HS:n, Kauppalehden ja Taloussanomien saiteilta kaikki iPad:eihin liittyvät keskustelut - loppukädessä puhutaan Applen surkeudesta ja kuinka sen käy huonosti. Sitten yleensä päästään kehumaan Nokiaa.\niPad ja muut Tabletit olivat ansaitusti eturivissä viime viikon CES 2011 messuilla Las Vegasissa. Taisipa tulla rapiat 75 uutta tablet julkistusta yhdessä viikossa, aikamoista. (huom: Nokialta ei julkistettu mitään). Eli pidämme siitä tai emme - nämä "sormitietokoneet" ovat tulleet markkinoille rytisten. Ei ihme, että jos on tuollaiset muutama sata euroa löysää, tuollaisen aparaatin tulee ostettua. Vasta kokeilun jälkeen sitten tajuaakin, että on se ihme laite - miksen tätä aiemmin ole hoksannut kaivata.\nVerkkolehtien ja julkaisujen suhteen ollaan taas uuden ihmettelyn kohdalla. Pitääkö tosiaan ostaa "iPad apps" vai riittääkö tavallisen nettisaitin selailu ja/tai miksi Applelle tulee maksaa 30% tuosta ostettavasta Appsista ? No, tämä provikka on vain normaalia liiketoimintaa. Jos haluat myydä valmistamiasi kumisaappaita, voit toki mennä torille ja myyt niitä omasta kojusta. Näin maksimoit katteen per tuote. Jos taasen haluat paljon potentiaalisia asiakkaita, hakeudut kauppakeskukseen - tosin silloin kulut vievät osan katteesta per tuote. Jos oikein pistetään reteeksi, teet jakeludiilin esim Keskon kanssa. Silloin todella joudut miettimään paljonko tuotteesta menee provikkaa Keskolle. Tuo 30% taitaa olla aika lähellä siinäkin.\nTabletteihin / iPadiin / tietokoneelle on saatavissa erillisiä jakelukanavaohjelmistoja ("ilmaiseksi") - esim Zinio. Tämän kautta voit sitten tilata sähköisiä versioita paperilehdistä ja provisio ei mene Applelle. Tosin se menee sitten Ziniolle. Eli kyllä tässä joku aina sen jakelukanavaveloituksen tekee. iPadissa sen ottaa luontevimmin Apple.\nApple osaa tämän jakelun. Menivät penteleet julkaisemaan viikonloppuna Macin oman Appstoren. Siis kaupan, josta voin ostaa, ladata ja asentaa lähestulkoon kaikkia mahdollisia softia mitä koneeni voisi kaivata. Ensimmäisenä päivänä meni miljoonan softan kauppa rikki. Top-3:ssa on eräs Rovio Oy:n Angry Birds á 3,90 euroa. Tästä noin euro menee Kaliforniaa, pari euroa Espooseen. Ja tietenkin 23% Kataisen kassaan.\nVieras (nimimerkki) 13.1.2011 16:42\nTämän Pohjois-Suomalaisen henkilön Apple-vihavuodatus oli kyllä lapsellinen. Kehtaakin, aikuinen mies.


Julkaistu 27.02.2009 12:25\nMannerheim-elokuvaa yritetään rahoittaa ennakkolippujen avulla. Tänään tulevat myyntiin 50 euron arvoiset ennakkoliput, joiden kantaosa jää muistoksi elokuvan tukemisesta. Lippujen ennakkomyynti on ensimmäinen rahoitusväylä suomalaisille sen jälkeen kun tuotantoyhtiöön alkoi viikko sitten tulvia ehdotuksia rahoitusvaikeuksiin joutuneen elokuvan pelastamiseksi.Ohjaaja Renny Harlin haluaa korostaa elokuvan avaavan kertakatselulla suuren määrän kiinnostavaa lähihistoriaa suomalaisille ja ulkomaalaisille. Mainos (uutinen jatkuu alla)\n- Se on koululaisille valtava tiedon lähde ja monille maailmalla liikkuville suomalaisille oivallinen käyntikortti, Harlin visioi.Hän ei pidä 50 euron ennakkolipun hintaa liian korkeana.- Konserteissa ja urheilutapahtumissa lippujen hinnat ovat moninkertaiset, ja ne myydään loppuun jopa muutamassa tunnissa, Harlin vertaa.Mannerheim-elokuvan tuottaja Markus Selin korostaa, että lipunmyynti on tuotantoyhtiön vastaus kaikille niille yksityisille henkilöille, jotka ovat ilmoittaneet haluavansa olla mukana toteuttamassa elokuvaa.- Satojen yhteydenottojen joukossa oli monta kymmentä erityyppistä ehdotusta, joista lipunmyynti valikoitui päällimmäiseksi. Osakeyhtiö ei voi toteuttaa kansalaiskeräystä, mutta lipunmyynti on mitä luontevinta toimintaa elokuva-alalla, Selin sanoo.Lipunmyynnillä ei kuitenkaan koko elokuvaa rahoiteta.- Tietenkään elokuvaa ei voida rahoittaa lipunmyynnillä, lopulta rahat tulevat muista kohteista. Mutta tämä on kanava ihmisille näyttää mukanaolon tarvettaan ja ilmaista, mitä he tuntevat elokuvaa kohtaan. Nyt on vapaus valita, jos haluaa olla mukana, Harlin jatkaa.Kuluttajavirasto varoittaa riskeistäKatso Tarja Hakulisen juttuKatso Renny Harlinin haastatteluKuluttajavirasto varoittaa kuluttajia ennakkolippuihin liittyvistä riskeistä. Viraston mukaan lipun ostoa harkitsevan kannattaa muistaa, ettei elokuvan toteutumisesta ole takeita.Selinin mukaan lipun ostaneet saavat rahat takaisin, jos elokuva ei toteudukaan.Tuotantoyhtiö Liberty Production on suunnitellut useita uusia toimia rahoitusvajauksen täyttämiseksi. Elokuvan budjetti on yli kymmenen miljoonaa euroa. Esivalmistelut ovat nielleet jo kolme miljoonaa euroa. Talvikuvaukset pyritään aloittamaan Joensuussa maalis-huhtikuun vaihteessa.Tuotantoyhtiö tiedottaa lähiaikoina lisää aikataulusta ja uusista rahoitusjärjestelyistä. (MTV3)


Kehtosirkus: Pienokaisen peitto\nNyt on meidän muruselle kudottu lämmin pehmoinen peitto. Ajattelin tämän olevan jonkinnäköinen ikuisuusprojekti ja valmistuvan suunnillee samoihin aikoihin lapsen kanssa, mutta sehän valmistuikin alle kahdessa viikossa. Tätä on ollut hyvä neuloa ja kirjoa pihalla, rannalla, auton tai junan kyydissä.\nIdean peittoon sain törmätessäni pinterestissä tähän marimekon puutarhurin parhaat koriin. Värit ja kuviot näyttivät kivalta, ja olin juuri ajatellut neulovani vauvan peiton, ja siitä se ajatus sitten lähti. Kirkkaan keltaisen sijaan päädyin leijonan keltaiseen, joka tuntuu olevan nyt se mun juttu sittenkin, vaikka pitkään olen väriä karttanut. Kuviota muuntelin vähän yksinkertaisemmaksi ja tein neulonta kaavan, joka on hyvin hämmentävän näköinen. (kuva)\nKäytin tähän lemppari lankoja, joille ei tainnut hintaakaan tulla 15e enempää. Takapuolen trikoo maksoin kympin, mutta siitä jäikin vielä yli puolet käyttämättä.\nTässä kuvaa keskeneräisestä projektista. Eli ensimmäisenä neuloin keskiosan, johon kolme valkoista täplää, joiden sisälle vielä tein mustat läikät, kuvassa vasemmalla. Loput kuviosta on tehty neulan avulla kirjomalla, silleen vähän sinnepäin rennolla otteella. Sitten vielä reunojen raidat aina oikein neuleena, jotka sitten ompelin kiinni.\nJa tälläinen siitä sitten tuli. Kokoa peitolla on 83cm x 78cm\nTakapuolelle ompelin mukavan pehmeää raita-trikoota. Tätä pitää vielä tikkailla sieltä täältä huomaamattomasti kiinni, nyt tuppaa vähän pussittamaan. Sainpahan muuten hyvän muistutuksen siitä miksen ole vähään aikaan ommellut trikoota, hiuksethan siinä harmaantuu.\nOlen ihan todella tyytyväinen lopputulokseen, se on niin oman näköinen, pirteä ja niin itse tehty. Kyllä tähän kelpaa pienokainen kääräistä, tai käyttää leikkialustana lattialla.\nLähettänyt Tuuli klo 17.14\nTunnisteet: DIY, käsityöt, neulominen, ompelu\nNimetön 13. kesäkuuta 2014 klo 18.26\nIhanaa, että löysin blogisi! Vaikutat aivan äärettömän mahtavalta ja suloiselta tyypiltä, haluan jäädä seurailemaan tätä "sirkusta" loppuuuun asti! :)\nJa tosi taitava olet, ihania omatekoisia juttuja! Itse vain haaveilen, että omistaisin samanlaiset kädentaidot ;)\nTuuli 13. kesäkuuta 2014 klo 22.44\nKivaa kun löysit, tervetuloa! Kiitos paaljon, tälläiset kommentit saa aina aikaan leveän hymyn :)\nJenni 13. kesäkuuta 2014 klo 18.49\nPirteän näköinen peitto kyllä! Noi raidat ryhdittää tosi kivasti tuota keltaista! :)\nTuuli 13. kesäkuuta 2014 klo 22.45\nKiitos :) On kyllä näpsäkän näköinen väri/kuvio yhdistelmä, kiitokset tästä marimekolle ;)


Työllistä taidolla - Ilmoittautumislomake\nPalvelun tarjoavat valtakunnallisesti Uudenmaan TE-toimisto ja ELY-keskus ja se on sinulle maksuton. Palvelun toteuttaa yksityinen palveluntuottaja, jonka valitset itse.\nPalvelun tarkoituksena on auttaa yrittäjiä hahmottamaan, mikä tapa hankkia työvoimaa sopii yrityksen tilanteeseen parhaiten, sekä neuvoa\n- miten työvoimaa kannattaa hankkia\n- miten houkutella hyviä tekijöitä\n- millaisia sopimuksia tehdä\n- mitä pitäisi tietää työnantajan tai -teettäjän vastuista ja oikeuksista\nPalvelu toteutetaan sinun tilanteeseesi yksilöiden ja saat sen lopputuloksena myös kirjallisen suunnitelman siitä, miten edetä. Lisäksi saat käyttöösi ohjepankin.\nPalvelun kesto on yhteensä noin 2-5 tuntia. Palvelu sisältää tilanteesi ja tarpeesi kartoituksen, neuvonnan ja loppusparrauksen viimeistään 6 kuukauden sisällä aloituksesta. Palvelu on sinulle maksuton, mutta siihen ilmoittautuessasi sitoudut seuraaviin kyselyihin:\nPeruspalvelun ja saamasi kirjallisen suunnitelman jälkeen vastaat asiakaspalautekyselyyn. Vastaaminen verkossa kestää noin 5 minuuttia. Sinua voidaan tarvittaessa auttaa kyselyyn vastaamisessa.\nLoppusparraus toteutetaan puolen vuoden sisällä ilmoittautumisestasi (tilanteestasi riippuen). Palveluntuottaja kysyy loppusparrauksen yhteydessä loppuraporttia varten, rekrytoitko tai hankitko työvoimaa jollakin muulla tavalla. Palveluun osallistuminen ei velvoita sinua hankkimaan työvoimaa, mutta loppuraportti tulee silti täyttää. Kysymyksiin vastaamiseen menee enintään 5 minuuttia.\n1. Sitoudun antamaan palveluun kuuluvan asiakaspalautteen (noin 5 min.). Sitoudun myös antamaan palveluntuottajalle loppuraporttia varten tiedon siitä, hankinko työvoimaa palvelun aikana (noin 5 min.).\nLomakkeella antamasi tiedot tallennetaan palvelun asiakasrekisteriin ja välitetään valitsemallesi palveluntuottajalle. Antamiasi tietoja käsitellään luottamuksellisesti eikä luovuteta muihin tarkoituksiin. Voit lukea tietojen käsittelyyn liittyvät rekisteriselosteet te-palvelujen verkkosivulta.\n2. Hyväksyn tietojeni keräämisen ja käsittelemisen palvelun toteuttamista varten.


Loukkaantuminen kauden alla - Lauri Markkanen joutuu sivuun tositoimista pitkäksi aikaa | Geemedia\nBy Tommi Välkkilä (@TommiValkkila) UUTISET lauantai, 29 syyskuu 2018, 10:29\nToiseen NBA-kauteensa rapakon takana valmistuva Lauri Markkanen sai takapakkia juuri kauden alun kynnyksellä, kun suomalainen loukkasi torstain harjoituksissa oikean kyynärpäänsä. Vamman paranteluun kuluu aikaa arviolta 6-8 viikkoa. Chicago Bulls ilmoitti asiasta Twitter-sivullaan.\nBullsin ensimmäinen harjoitusottelu on ohjelmassa tulevana sunnuntaina. Kausi puolestaan käynnistyy 18. päivä lokakuuta, kun joukkue matkaa Philadelphia 76ersin vieraaksi. Markkaselta on jäämässä alustavasti väliin ainakin kauden ensimmäiset 12 kamppailua.\nViime kausi oli suomalaistähdelle tuloksekas. Markkasen tulokasvuoden keskiarvoiksi muodostui 15,2 pistettä sekä 7,5 levypalloa ottelua kohden. Hän sai valinnan myös tulokkaiden ykköstähdistöön.


Nettivaraosa - AXE Wheels - Nyt tonnin setelillä! - Vanteet - Nettivaraosa\nAXE Wheels Nyt tonnin setelillä!\nID 2377487. Alumiinivanteet Ilmoitustyyppi\nLisätiedotSoitot ja kyselyt alhaalla näkyvään numeroon!!!!!!!!\nLaitetaampas kaverin puolesta hyväkuntoiset AXE vanteet myyntiin.\nTakavanteet: 20x10.5 ET 42 5x112 73.1mm\nEtuvanteet: 20x9.0 ET 40 5x112 73.1mm\nLue lisää »Soitot ja kyselyt alhaalla näkyvään numeroon!!!!!!!!\nEturenkaina 235/35/20 ja takarenkaina 275/30/20\nTakarenkaat uusittu viime kesänä ja eturenkailla ajaa viellä ainakin yhden kesän. Löytyy myös 66.6mm sovitteet mukaan.\nHinta: Nyt 1000e!\nSoitot ja kyselyt numeroon: 0400-920878\nKaverin puolesta myynnissä! Piilota »\nKatso myytävänä olevat AXE Wheels varaosat »\nJapan racingJr 22 1 200 €\nSoita: 1000 € AXE Wheels Nettivaraosa ID 2377487 Hakutulokset


Fresno Hämeenlinna, Hämeenlinna: Arvostelut | Eat.fi\nFresno on amerikkalaistyylinen ruoka- ja seurusteluravintola, jossa pääset makumatkalle Kaliforniaan. Ravintolan tunnelmallinen ja rauhallinen ilmapiiri, rento palvelu, sekä maukas ruoka antavat hyvät puitteet viihtymiselle ravintolassamme aina iltamyöhään saakka. Makuja löytyy moneen makuun grilliruoista, hampurilaisiin ja raikkaisiin salaatteihin. Riippumatta siitä pidätkö liha- vai kasvisruoista runsaalta listaltamme löytyy varmasti jotain jokaiseen makuun. Runsaiden ruoka-annosten jälkeen onkin mukava sulatella ruokia nauttimalla kylmiä tai kuumia juomia kattavasta juomavalikoimastamme. Fresno sijaitsee Hämeenlinnan keskustassa torin laidalla.\nParas pihvi mitä pitkään aikaan oon syöny, palvelu myös asiallista mutta rentoa. Lämpimästi suosittelen\nTodella isot annokset, jotka tulivat nopeasti. Ranskalaiset olivat erityisen maistuvia, kuten myös kasviksetkin. ei jäänyt nälkä!! menisin uudelleen :)\nBonnis\t6 arvostelua\t20.4.2013\nTodella runsaan kokoiset annokset ja ruoka oli todella hyvää ja hintansa arvoista. Ensimmäisen kerran koskaan jätin ravintolassa osan ruuasta syömättä, oli sitä niin paljon. Tilasin jonkin merenelävien kokoelman (miekkakalaa, katkarapua ja mustekalarenkaita).\nJuomien saapuminen kesti hyvin kauan, mutta niiden saavuttua tuli ruokakin nopeasti. Pääannoksen lisäksi tilatut ranskikset tosin piti pyytää erikseen, kun ne oli unohdettu. Laskusta puuttui myös kyseiset ranskikset kuten myös kaikki juomat, joten oli oikein halpa ateria :) Pidän ravintolan valaistusta liian vähäisenä talvikuukausille.\nBurgeriateria oli mahtavan kokoinen ja laadultaankin ihan ok. Nälkä lähti.\nTilauksessa oli sen sijaan ihme sekoilua. Tilasin Fresno Special burgerin (12,90 €) sain tavallisen Fresno burgerin (11.90 €) ja laskussa oli Cili burger (14.90€). Lähtiessä tarjoilija kyllä juoksi perään ja palautti 2€. Eli vielä jäin euron tappiolle.\nNo tämä nyt ei ollut mikään trendikkyyden ilmentymä, mutta joskus ihminen vaan kaipaa loosseja. Palvelu oli perushyvää ja todella ripeää, ravintola oli melko täysi, mutta ruokaa ei tarvinnut kauaa odottaa.\nVuohenjuustosalaatti oli iso ja maistuva, juustoa runsaasti. Hampurilaisannos oli myös todella iso, ranskalaisiakin melkoinen kasallinen. Maku oli purilaisessakin kohdallaan. Ei kyllä jäänyt nälkä, hyvä kun jaksoimme syödä lautaset tyhjiksi. Eli rahalle saa täältä vastinetta.\nValitettavasti ei mitään hyvää sanottavaa. Tilasin Kanahampurilaisen, pohja kylmää, ranskalaiset kylmiä, ravintolassa kylmä. Ovi oli apposen auki ja kyllä palelimme. Mukavan oloinen ympäristö kuitenkin, voisivat panostaa ruuan lämpimänä pitoon. talon valkosipulikastike oli mahtava!\nLoistava LÄTKÄBURGERIA, aivan bueno kyl taas jaksaa huh,hu ;D\nMiksi joka kaupungissa ei ole tällaista ravintolaa.\nKatsottuani aikaisempia arvosteluja ihmettelen SUURESTI kommentteja amerikkalaisesta ruuasta. Kaddeis vaikka piipahtaa joskus jenkeissä. sehän on kaikkee ja jos sisustusta miettii eipä ole tässäkään tapauksessa taitu edes kuvista kattella jenkki rafloja. Tietenkin jos pitää kebabista ja ei ees osaa tunnistaa tuoretta pakaste altaan tuotteista niin ei voi mitään.\nItse olen sitä mieltä että ruoka on erinomaista, palvelusta puhumattakaan.\nHieman nauratti edellinen kommentti :D Itse en Coyotesta erityisesti pitänyt, mutta Fresno toimii. Käy siellä melko usein syömässä, mutta enpä ole koskaan listalla nähnyt burritoja (quessadilloja kylläkin) enkä mustikkakanaa (mustaherukkakanaa kyllä..) ;D\nAinoa asia mistä olen edellisen kommentoijan kanssa samaa mieltä,on se että lautaset on tosi täynnä ruokaa. en tosin pidä sitä pahana asiana, onpahan kerrankin ravintola josta ison miehenkään ei tarvitse lähteä nälkäisenä pois. Mukavampi noin päin että saan samalla rahalla (tai tässä tapauksessa halvemmalla kuin muualla) ruokaa "liikaa" :)\nJa kun palvelu ja miljöökin on kohdillaan, voin suositella paikkaa lämpimästi muillekin.\nKyllä on Coyotea ikävä. (nyt pitää ajaa Ideaparkkiin asti). Hampurilaisannokset on tehty kuivien sämpylöiden väliin, amerikan tuubikastiketta niin paljon että kaikki ui siinä (ja lisäksi dippikulhokin täynnä samaa töhnää mitä on sämpylän välissäkin), pihvi menettelee, juustot ovat koppuroita välissä. Liha burritoannos on ollut ainoa syötävä mitä nyt olen eri menuvaihtoehtoja kokeillut (nyt loppu kokeilut, kun homma ei toimi).\nLautaset täytetään joko ranskalaisilla tai salaateilla niin että puolet on pöydällä kun yrittää syödä. (esim. mustikkakana, pieni kananpala keskellä, muuten valmis-salaattia koko lautanen täynnä).


Stephen Peck tekee työkseen partiosta parempaa\nAnni Emilia Alentola 12.2.2013 6.00 Ihmiset 1 kommentti\nHelmikuun alussa Suomessa vieraillut Ison-Britannian partiojärjestön johtaja Stephen Peck kertoi suomalaisille, miten aikuiset saadaan pysymään partiossa.\nPääkaupunkiseudun Partiolaisten Helminaari-seminaarissa vieraillut Stephen Peck johtaa Ison-Britannian partiojärjestö Scout Associationia. Hän vastaa muun muassa nuorten ohjelmasta, aikuisten koulutuksesta, uusien lippukuntien perustamisesta ja partion kehittämisestä. Itsekin partiokeskus Gilwell Parkissa asuva Peck on vastuussa myös kaikista maan partiokeskuksista.\n– Yhtenä päivänä olen kouluttamassa Suomessa, toisena budjettineuvotteluissa ja kolmantena “oikean partion” parissa Gilwell Parkissa, Peck kertoo.\nPeckin työllä on kuitenkin yksi päätehtävä: tehdä partiosta parempaa. Sitä hän käykin nyt kouluttamassa ympäri maailman.\n”Älkää tehkö samoja virheitä kuin me”\nBrittipartion suuri muutostyö – ohjelman, partioasun, brändin ja ikäkausien uudistaminen – on kertomisen arvoinen tarina. Peck puhuu myös virheistä, joita muiden ei kannata tehdä enää uudestaan.\n– Rekrytoimme nuoria vaikka meillä ei ollut tarpeeksi aikuisia. Aikuisille kasaantui liikaa työtä. Emme myöskään ymmärtäneet, kuinka tärkeä apu lasten vanhemmat ovat, Peck listaa.\n– Aikuisten pitää saada tulla partioon omilla ehdoillaan. Heidän tulee myös voida osallistua toimintaan itselleen sopivan ajan rajoissa. Me odotamme kamalan paljon siltä pieneltä määrältä aikuisia, jotka ovat mukana toiminnassa. Odotusten seurauksena he uupuvat.\nPeckin mielestä lippukuntien onkin opittava suhtautumaan joustavammin uusiin aikuisjäseniin. Kaksi tuntia aikuisen aikaa kuukaudessa ei riitä seikkailijaryhmän vetämiseen. Pieneltäkin tuntuva panostus saattaa silti sitouttaa partiotoimintaan uuden aktiivisen johtajan.\n– Kun aikuinen tarjoutuu auttamaan partiossa, on ensimmäinen sana kiitos. Sitten kysymme, mitä hän haluaisi tehdä ja kuinka paljon aikaa hänellä on, Peck sanoo.\nBrändi yksi tärkeimmistä tekijöistä kasvutyössä\nPartion jäsenmäärän kasvattamiseen Peckillä on selkeä pääsanoma: jos partio-ohjelma on hyvä ja jos aikuisia on tarpeeksi, nuoret tulevat kyllä partioon.\nPartion suosion kasvuun Isossa-Britanniassa on vaikuttanut moni asia. Tärkeimmän kolmen joukkoon Peck valitsee aikuisiin panostamisen, brändin uudistamisen sekä keskittymisen siihen, mitä nuoret haluavat.\nNykyään Peck matkustaa ympäri maailmaa opettaen juuri näitä asioita. Jotkut ongelmat, kuten joustavuuden ja avoimuuden puuttuminen, ovat yhteisiä kaikille järjestöille.\n– Partiota on vaikea ymmärtää. Se on kuin kultti, salainen seura. Ulkopuoliset eivät tiedä, miten partioon liitytään, emmekä me ota uusia jäseniä kovin hyvin vastaan. Partiolaiset ovat myös huonoja pyytämään apua.\nSuomeen Chief Scout?\nOsa brittipartion uudistusta oli ”johtajapartiolaisen”, Chief Scoutin valitseminen vuonna 2009. Chief Scout Bear Grylls on tunnettu julkisuudessa seikkailijana, kirjailijana ja televisiokasvona.\n– Grylls on juuri oikea henkilö tähän tehtävään, intohimoinen partiolainen ja älykäs julkisuuden henkilö.\nEntä pitäisikö Suomessakin olla vastaava Chief Scout?\n– Tähän en kommentoi. Meille Chief Scoutista on ollut apua, mutta teidän täytyy miettiä itse, mitä tarvitsette. Tosin aina kun joku sanoo julkisesti partion olevan hyvä harrastus, sillä on merkitystä, Peck sanoo.\nTeksti: Anni Emilia Alentola, kuvat: Otso Nuotio.\nKatso tästä Peckin aikuisten rekrytointia partioon käsittelevä luento Pääkaupunkiseudun Partiolaisten Helminaari-seminaarista.\nAvainsanat: aikuiset partiossa, jäsenmäärä, partio maailmalla, partion brändi\nKokenut muonittaja vinkkaa: Näin varaudut erikoisruokavalioihin. Partiomestari-sarjaa ei saa enää esittää Ylellä. Roihu eroaa aikaisemmista leireistä, sillä nyt kännykät ova sallittuja ja verkonkin pitäisi toimia leirialueella. Kosmetologi Elina Posti: ”Meikkaaminen voi olla vahvasti sidoksissa ihmisen itsevarmuuteen myös partiossa.” Adventtikalentereiden myynti voi olla myös ahdistaa


Kainalo-, sääri- ja muut karvat. (Ei hiukset) - Sivu 5\nGoottifoorumi: Goottityyli: Kainalo-, sääri- ja muut karvat. (Ei hiukset)\nKainalo-, sääri- ja muut karvat. (Ei hiukset)\nLähetetty: 18.07.2010 13:14\nMutta mulla ei edes kasva kainalokarvoja, outoa? Olen jo 22v.\nNo sehän on ihan kätevää jos on nainen, Joillain naisilla kasvaa parta mutta joillain ei sitten näköjään kainalot.\nLähetetty: 18.07.2010 14:07\nKulmakarvojani nypin enemmän tai vähemmän säännöllisesti, mutta eivätpä nuo minulla kauhean nopeasti kasvakaan takaisin. Kainalot ja sääret sheivaan, tosin olen ajatellut vaihtaa sheivauksen joko vahaamiseen tai sokerointiin, sillä noilla alueilla karvat ovat minulla aika tummia ja vahvoja, eikä sheivauksen jälkeisenä päivänä puskeva sänki ole millään tavalla esteettinen, ja haluan noiden karvojen pysyvän poissa pidempään. Bikinirajan siistin, mutta posliinia en itselleni ainakaan vielä halua.\nLähetetty: 20.07.2010 14:24\nMull on niin paksut kulmat ettei olis mitään järkee ajella niitä.\nYmmärtämättönä kysyn että miksi niitä ei olisi järkeä ajella höylällä?\nItse totuin siihen että ainakin parran ja pään saa höylällä kätevästi ajettua, tosin ajelen kylläkin kaiken pois\nMutta mulla ei edes kasva kainalokarvoja, outoa? Olen jo 22v."\nvaikka olen 18 ikäinen mies, niin ei kainaloissa paljon karvoitusta kasva, parta kylläkin jo kasvoi yläasteella :p\nLähetetty: 21.07.2010 15:38\nOlen epiloinut jalat nyt niin pitkään, että kasvaa enää aika hienoa nukkaa ja on sen takia pitänyt vähän siirtyä vahaliuskoihin, kun epilaattori ei enää kykene enää hentoa karvaa ottamaan, kun ne vain katkeavat.\nMikä mussa on vikana kun epilaattori ei ota mun säärikarvoja pois kokonaan?? Saa oikeesti vetää saman kohdan kolme kertaa ja silti on karvoja siinä. Semmosta ihan pientä sänkeä Vahaliuskat sama juttu ja kaikki Veetin sun muiden voiteet. Antakaa mulle paljon rahaa ni meen laserhoitoon niin ettei ne kasvakaan enää ikinä, mikään karva. Paitti hiukset\nSitte sellanen, sheivaako kukaan täällä käsivarsiaan? Olis ihan mielenkiintoista tietää. Mie harkitten alottamista, koska nää omat kädet näyttää vähän apinan käsivarsilta, vaikka onkin vaaleeta karvaa..\nLähetetty: 14.08.2010 19:09\nMina, kokeile Veetin suihkussa käytettävää. Sen purkin mukana on sieni jolla ne karvat rapsutetaan pois. Itelläkään ei epilaattori hyödytä mitään, mutta tolla aineella lähtee, kun rapsuttaa useemman kerran.\nLähetetty: 15.08.2010 14:00\nKoska sit mun ei tarvii piirtää niitä?? Olis ihan sika outoo olla ilman kulmii O_o Ja oon nähny tosi epäonnistuneita piirrettyjä kulmia, enkä sitä oo tosiaankaan hakemassa, mieluummin luonnolliset ja kivan näköset ku huonosti piirretty sotku just siinä kohtaa mihin katse kiinnittyy ihmisillä heti ekana...\nLähetetty: 19.08.2010 12:44\nEn ole hysteerinen karvojen suhteen, mutta varsinkin kesällä on mukavaa pitää kainalot ja sääret siistinä. Lyhyt sänki on helpompi sheivatakin kuin talvisukkisten alla kuukausia piileskellyt ihmissusikarvoitus. Ennen sheivasin myös kulmat kokonaan pois, mutta nykyään pidän pienet "alut", joista on helppo jatkaa piirtämistä, eikä ilman meikkiäkään näytä syöpäpotilaalta.\nJa naiset, ei pieni naamakarvoitus näköjään haittaa, miss Meksikollakin on sievä poskiparta ja on rankattu miss Universum -kisoissa aika korkealle\nLähetetty: 12.05.2011 02:03\nEihä, olis tylsää et kaikki ois sellasii outoi karvattomia. Ja pitäähän sitä nyt miehillä olla karvoja, tai no ihansama se mulle jos te muut ajelette mut itte en.\nPakko korjata näin pitkänkin ajan jälkeen.\nOon siis tuota mieltä itsestäni, en itelleni tahdo mitään karvoituksia kaulan alapuolelle. Miehet saavat olla kyllä karvaisia, minä tykkään melko karvaisestakin jos nyt ei ihan järkyttävän tuhtia selkäryijyä esim. ole. Kukin tavallaan!\nLähetetty: 14.05.2011 21:09\nAjan kainalot 1-2 kertaa viikossa, samoin sääret. Ovat näin kivemman tuntuiset Käsikarvoja olen joskus ajellut, mutta tulin siihen tulokseen, että ne kasvaa vaa kahta kauheammin takaisin\nPidän sellaisista miehistä eniten, joilla ei ole järkyttäviä selkä- ja rintakarvoitusta.\nLähetetty: 15.05.2011 09:32\nKaulasta alaspäin kaikki on siloisena. Kainalot ajan päivittäin, sääret pari kertaa viikossa tai kun on tarve. Kädet saatan sheivata erikoistilanteessa.\nNyt ongelma onkin se, että aiemmin vahasin ja se oli huomattavasti kätevämpää. Mutta maailmassa on tasan yksi vaha, jolla lähti karvat kivuttomasti tai ylipäänsä lähti ja se oli sellainen Veetin mintunvihreä kuumavaha. Juju tuossa vahassa oli se, ettei siinä ollut erillisiä liuskoja, vaan ensin se lämmittettiin ja voideltiin iholle, jossa se itsessään kuivui repäistäväksi liuskaksi. Kyseistä vahaa ei vaan ole kai pariin vuoteen ollut myynnissä. Olen testannut muunlaisia, mutta mikään ei toimi kunnolla tai yhtä hyvin ja kivuttomasti.\nSuosituksia otan mielelläni vastaan!


Enceladuksessa on ehkä sulaa vettä | Tieku.fi\nEnceladuksessa on ehkä sulaa vettä\nVuonna 2005 Cassini-luotain havaitsi Saturnuksen yhden kuun, Enceladuksen, pinnalla kiinnostavan ilmiön. Siitä näytti suihkuavan avaruuteen vesihöyryä ja jäätä. Nyt asiaa tutkinut Jürgen Schmidt Potsdamin yliopistosta Saksasta uskoo, että suihkut purkautuvat kuun jääpeitteen alla sijaitsevasta vesistöstä. Vesistön laajuutta ei ole uskallettu edes ryhtyä arvailemaan. Schmidt tutkijatovereineen uskoo, että kuun pinnalla oleva vesimassa on nolla-asteista. Tässä lämpötilassa vesi voi olla niin juoksevaa, kiinteää – eli jäätä – kuin vesihöyryäkin.\nVuonna 2005 Cassini-luotain havaitsi Saturnuksen yhden kuun, Enceladuksen, pinnalla kiinnostavan ilmiön. Siitä näytti suihkuavan avaruuteen vesihöyryä ja jäätä. Nyt asiaa tutkinut Jürgen Schmidt Potsdamin yliopistosta Saksasta uskoo, että suihkut purkautuvat kuun jääpeitteen alla sijaitsevasta vesistöstä. Vesistön laajuutta ei ole uskallettu edes ryhtyä arvailemaan. Schmidt tutkijatovereineen uskoo, että kuun pinnalla oleva vesimassa on nolla-asteista. Tässä lämpötilassa vesi voi olla niin juoksevaa, kiinteää – eli jäätä – kuin vesihöyryäkin. Vesihöyry pääsee jääpeitteen pinnalle jäässä olevista halkeamista. Avaruudessa höyry laajenee, jäähtyy ja tiivistyy jäähiukkasiksi. Koska vesihöyryn purkautumisnopeus on 300–500 metriä sekunnissa, suihku on niin voimakas, että luotain pystyy havaitsemaan sen. Osa suihkusta jää avaruuteen, osa putoaa takaisin kuun pinnalle. Tutkijat eivät tiedä, mikä lämmönlähde pitää pintaveden nestemäisessä muodossa. Saturnuksella on 60 kuuta, joista ainoastaan Enceladuksessa on havaittu merkkejä vedestä. Muita Aurinkokunnan mahdollisia ”vesikuita” ovat Europa, Ganymedes ja Kallisto. Ne kiertävät Jupiteria.


Kylmää kyytiä | Älyvapaa äiti\n← Ihana arki!\nKappas, kappas! →\nVaan kävipä säkä, että satuin eilen aamusta tuumimaan että näinköhän olemme aikeissa lähteä luistelemaan. Otin siis ihan varoiksi sekä ulkohousut, kaulahuivin ja muut vastaavat härpäkkeet mukaan ja hyvä niin, luisteluahan oli tosiaan ohjelmassa. Sitä ennen ehdimme tehdä pari tuntia hommia luokassa ja toki ennätin kuulla kuulumiset maanantain osalta.\nTenava oli lähtenyt täysin käsistä, näin kuulin. Olipa se sitten kerrassaan kiva juttu se. Moista lapasesta lähtöä ei olisi kenties tapahtunut jos opella olisi ollut pidempi pinna, hieman enemmän kärsivällisyyttä ja malttia odotella, mutta valitettavasti hiemankin huonohkona päivänä se pinna on suht lyhyt tenavan suhteen.\nJota en kyllä ihmettele, tenava on takuulla vetänyt open hermot piippuun monesti näiden liki parin vuoden aikana, olihan se meno aika hullua ennen kuin minä luokkaan päädyin ja aika hiton hulluahan se oli vielä vaikka kuinka ja kauan sen jälkeenkin. Se, että minua sijaisti luokalle valmiiksi tuttu ihminen oli takuulla jälleen plussaa mutta opea se ei taida silti lohduttaa riittämiin.\nJa toki minäkin sen myönnän, ei tenavan kanssa taida talossa kukaan osata pelata kuten minä ja tämä johtuen vain ja ainoastaan siitä, että minä olen pelannut tenavan kanssa jo pitkään. Minun ollessa paikalla openkin kärsivällisyys on suht pitkä, johtuen varmaan siitä että minä teen ihan itse päätökset siitä koska luokasta poistutaan ja toki osaan katkaista tilanteet ajoissa niin ettei niitä luokkapoistumisia juurikaan tule.\nNo, yhtä kaikki. Tenava oli siis lähtenyt lapasesta, opella oli kärähtänyt hermo ja tenava oli päätynyt eriytystilaan jossa tämä oli hyppinyt pitkin pöytää, tuolia, seinällä kiinni olevaa patteria ja ikkunalautaa. Siis ihan normi totaaliflippikohtaus ja ihan normisekoilut eriytystilassa flipin päälle. Ilmeisesti tämä päätön loikkiminen tasaa tenavan olon riittävästi sillä yleensä näiden päälle työtkin onnistuu.\nNiin oli maanantainakin käynyt, loppupäivän hommat oli sujunut tuosta vaan. Eilen tenava oli aamusta asti pahalla päällä. Siis todella pahalla päällä. Varsinainen känkkäränkkä. Hommat saatiin silti tehtyä kuten pitikin mutta kyllä se vaati runsaasti uhkailua tyyliin ”luistelemaan ei ole asiaa jos ei osata tunneilla olla kuin koululainen”. Silti ihmettelin sitä, miksi tenava niin kärtyllä päällä olikin.\nToivottavasti sama kärttyily ei jatku tänään, nyt kun ei ole tarjolla sitä kiristyskeinoa luistelun muodossa. Muut kiristelythän ei auta mitään, niillä ei ole tenavaan juurikaan tehoa eikä vallankaan silloin, jos hänellä on superpahapäivä kuten nyt on tuntunut olevan useampia.\nIPssä hommat sujuikin sitten tuttua rataansa ja päivä oli taputeltu hyvinkin nopeasti päätökseensä. Talvilomaileva ukko oli onneksi hakenut speden tarhasta joten minä sain kurvailla suoraan kotiin. Junnun ope oli viestittänyt päivällä, että junnulla oli ollut jokin kärhämä koulumatkalla edellisenä päivänä, mahdoinko tietää asiasta.\nNo, enpä tietänyt. Sitä sitten setvin kotvan junnun kanssa ja kyllä minua korpesi. Samalla ihmettelin miten oli mahdollista että matikan läksyt oli ollut tekemättä, samoin kuin äikän, vaikka ne matikan läksyt tein tämän kanssa ja äikästä tämä ei maininnut sanallakaan.\nOpe kuulemma antaa läksyjä siihen tahtiin ja muuttaa mieltään kesken annon, että poika menee ihan sekaisin siinä mitä oli läksyksi. Pitänee viestittää opelle olisiko mitenkään mahdollista, että junnun kohdalla otettaisiin käyttöön läksyvihko. Minun kun on hiivatin vaikea tietää mitä on tullut läksyksi jos poika itsekään ei tiedä.\nMuilta osin ei sitten ihmeitä tapahtunutkaan eilen. Ukko kokkaili tenaville sapuskaa, minä raapin jämiä jääkaapista ja ihan perinteisen kaavan mukaan olin kumahtaa uneen siinä kohtaa kun olin saanut syötyä ja sukkapuikkojen kanssa istahdin katsomaan sydämen asialla-sarjaa. Mikä ihme siinä on, että ruoka menee aina silmiin?\nJostain kumman syystä hilppasin yöunille eilen jo ysin aikaan ja myönnettäköön, Holmes jäi osin näkemättä. Onneksi otin sen tallenteelle vaikkakin on suht epätodennäköistä että muistan sen tallenteelta katsoa. Tänä aamuna olisi melkein pakko kurvata tankin kautta kun työmaalle suuntaan, en todellakaan jaksanut lähteä illalla tankkaamaan. Laiska!\nVaan jaa. Kai se olisi pakko ryhtyä tutkailemaan mitä kaikkea sitä onkaan tänä aamuna tehtävä omalle habitukselleen ennen kuin lähtee kohti työmaata joten se on moro ja have fun!\n2 comments on “Kylmää kyytiä”\n29 tammikuun, 2014 @ 08:52\nVoi sitä sinun ohjattavaasi. Miten ihmeessä hän selviytyy koulunkäynnistä ensi vuonna, kun ei ole siihen edelleenkään kokonaan valmis? Kyllä hänen kohdallaan on ikävä kunnon pienryhmää ja ammattitaitoisia erityisopettajia, jotka jaksavat aina ja tietävät ettei hermojen menetys auta kohtauksissa. Sinähän et voi häntä koko kouluikää perässäsi vetää…..sääli! Jokainen erityislapsi tarvitsisi rinnalleen kaltaisesi ihmisen, mutta myös jokainen ohjaaja tarvitsee välillä vapaita hetkiä ohjattavastaan. Muuten elämä käy liian raskaaksi.\nJa kova meno teillä kotona sen kun jatkuu. Useamman lapsen perheeseen noita tilanteita mahtuu enemmän kuin laki sallii. Aina on jollain joku juttu menossa. Voimia!\n30 tammikuun, 2014 @ 05:57\nNo niinpä niin. Toki kehitystä on tapahtunut ja paljon mutta kun ne suurimmat ongelmat on siellä käytöspuolella ja tunne-elämässä niin tätä sahalaitaliikettähän tämä pitkälti on varmasti vielä vuosia. Ensi vuoden suhteen tilanne on nyt jo se, että todnäk minä jatkan hänen kanssaan tuolloinkin ja samassa luokassa sillä tämähän tuplasi ekan.\nMenoa kotona riittää, siihen nyt on niin tottunut että onneksi se aika harvoin aiheuttaa sen kummempia ketutuksiakaan enää tätä nykyä. Eipä ainakaan ole tylsää! 😀


Yhteistyötoiminta RemiLore sai julkaisupäivän | Livegamers\nYhteistyötoiminta RemiLore sai julkaisupäivän\nNicalis. Inc. on kertonut julkaisevansa toiminnallisen hack & slashin, RemiLore: Lost Girl in the Lands of Loren, helmikuun 26. päivä. Peli julkaistaan ensin PlayStation 4:lle, PC:lle ja Switchille, mutta tulee hieman myöhemmin myös Xbox Onelle. Tarkempaa päivämäärää Xbox-versiosta ei vielä ole kerrottu.\nRemiLore: Lost Girl in the Lands of Lore kertoo tarinan Remistä, tytöstä joka taistelee mechamaisia hirviöitä vastaan Ragnoahin maailmassa, turvanaan maaginen kirja nimeltään Lore. Remin asearsenaali koostuu yli 200 löydettävästä aseesta, josta jokainen tuo erilaisia kykyjä ja vahvuuksia Remin voimiin. Pelissä tulee olemaan yksinpelikampanja ja kahden pelaajan co-op, mutta myös muita pelimuotoja on tulossa. Peliä markkinoidaan ”rogue-lite”-pelinä, joka ei varsinaisesti aloita peliä alusta mikäli kuolo korjaa. Kentät ovat kuitenkin satunnaisgeneroituja, jotka tuovat pelille huikean määrän uudelleenpeluuarvoa. Myös pelin hahmoille on valittavissa useita asuja ja jokaisella hahmolla on oma ääninäyttelynsä.